Основна школа „Сутјеска“

29. новембра 9

36350 Рашка

**ИЗВЕШТАЈ**

**о остваривању Годишњег плана рада школе**

у школској 2023/2024. години

Август 2024.

САДРЖАЈ

[1.УСЛОВИ РАДА 4](#_Toc178631504)

[1.1.Услови рада под којима је реализован програм 4](#_Toc178631505)

[1.2. Материјално-технички услови рада 4](#_Toc178631506)

[1.2.1. Школски простор 4](#_Toc178631507)

[1.2.2. План коришћења простора 5](#_Toc178631508)

[1.2.3. Опремљеност школе 8](#_Toc178631509)

[1.2.4. Списак наставних средстава 8](#_Toc178631510)

[1.3. Кадровска структура 9](#_Toc178631511)

[2.Организација рада школе 10](#_Toc178631512)

[2.1.Ученици и одељења 10](#_Toc178631513)

[2.2.Распоред одељења по сменама 13](#_Toc178631514)

[2.3. Календар рада 13](#_Toc178631515)

[2.4.Реализација школских активности 16](#_Toc178631516)

[2.5.Реализација ваннаставних активности 17](#_Toc178631517)

[3.Резултати васпитно-образовног рада 26](#_Toc178631518)

[3.1.Општи успех ученика 26](#_Toc178631519)

[3.2.Резултати завршног испита 28](#_Toc178631520)

[3.3.Упис ученика осмог разреда у средњу школу 31](#_Toc178631521)

[4.ИЗВЕШТАЈИ О РАДУ ОРГАНА УСТАНОВЕ 31](#_Toc178631522)

[4.1.Извештај о раду директора 31](#_Toc178631523)

[4.2.Извештај о раду секретара школе 31](#_Toc178631524)

[4.3.Извештај о раду Школског одбора 33](#_Toc178631525)

[4.4.Извештај о раду Наставничког већа 35](#_Toc178631526)

[4.5.Извештај о раду педагошког колегијума 36](#_Toc178631527)

[4.6.Извештај о раду Ученичког парламента 39](#_Toc178631528)

[4.7.Извештај о раду стручних сарадника 40](#_Toc178631529)

[4.7.1.Извештај о раду библиотекарке 40](#_Toc178631530)

[4.7.2. Извештај о раду логопеда школе 42](#_Toc178631531)

[4.7.3.Извештај о раду педагога школе 49](#_Toc178631532)

[4.8.Извештај о раду стручних већа 55](#_Toc178631533)

[4.8.1.Стручно веће разредне наставе 55](#_Toc178631534)

[4.8.2.Стручно веће за природно-математичку групу предмета 57](#_Toc178631535)

[4.8.3.Стручно веће за групу предмета за вештине и уметност 59](#_Toc178631536)

[4.8.4.Стручно веће за друштвено-језичку групу предмета 63](#_Toc178631537)

[4.9.Извештај о раду одељењских већа 64](#_Toc178631538)

[4.10.Извештај о раду стручног тима 70](#_Toc178631539)

[4.10.1.Тим за заштиту од дискриминације, насиља, злостављања и занемаривања 70](#_Toc178631540)

[4.10.2.Тим за стручно усавршавање 72](#_Toc178631541)

[4.10.3.Тим за културу и јавну делатност школе 74](#_Toc178631542)

[4.10.4.Тим за инклузивно образовање 76](#_Toc178631543)

[4.10.5.Тим за вредновање и самовредновање рада школе 77](#_Toc178631544)

[4.10.6. Тим за обезбеђивање квалитета рада установе 79](#_Toc178631545)

[4.10.7. Тим за израду Школског програма 83](#_Toc178631546)

[4.10.8.Тим за међупредметне компетенције и предузетништво 85](#_Toc178631547)

[5.Извештај о реализацији Годишњег плана рада 86](#_Toc178631548)

На основу члана 119. Став 1. тачка 2. Закона о основама система образовања и васпитања(„Сл. гласник РС“, бр. 88/17, 27/18, 10/19 и 6/20) и Статута основне школе „Сутјеска“ у Рашки, Школски одбор на својој седници од 6.9.2024. године разматрао је и усвојио Извештај о остваривању годишњег плана рада школе за школску 2023/2024.

# 1.УСЛОВИ РАДА

## 1.1.Услови рада под којима је реализован програм

У школској 2023/2024. години Школа је почела са радом у петак, 1. септембра 2023. године како је то и предвиђено одредбама члана 28. Закона о основној школи и Правилником о школском календару основне школе за школску 2023/2024. годину.

Настава је извођена по важећем Плану за реализацију наставе прописаног од стране Министарства просвете. Настава је реализована кроз непосредан рад у Школи. Наставни план и План рада, за ученике од I до VII разреда остварен је до 14.6.2024, а за ученике VIII разреда до 31.5.2024. године.

Настава се током првог полугодишта одвијала без прекида до 29.12.2023.

Друго полугодиште је почело 22.1.2024. године, како је и предвиђено календаром рада.

На овај начин је у потпуности реализован планирани фонд часова по разредима и наставним предметима, као и наставни садржаји.

## 1.2. Материјално-технички услови рада

### 1.2.1. Школски простор

Настава је реализована у пет школских зграда укупне површине 5752,00$m^{2}$:

|  |  |  |
| --- | --- | --- |
| **ШКОЛСКО МЕСТО** | **Површина у m2** | **Просек по ученику у m2** |
| 1. Матична школа у Рашки
 | 3500,00 | 8,1 |
| 1. Издвојено школско место у Рудници
 | 272,00 | 30,2 |
| 1. Издвојено школско место у Казновићу
 | 297,00 | 148,5 |
| 1. Издвојено школско место у Шипачини
 | 243,00 | 121,50 |
| 1. Издвојено школско место на

Копаонику | 1440,00 | 240 |
| **УКУПНО:** | **5752,00** | **12,75** |

У издвојеном школском месту на Копаонику користиле су се изнајмљене просторије површине 1440 m2 у власништву Општине Рашка.

### 1.2.2. План коришћења простора

У процесу реализације наставе у матичној школи у Супњу кориштене су следеће просторије:

|  |  |  |
| --- | --- | --- |
| **Бр.****прост.** | **Врста просторије** | **Величина у *m2*** |
| 16. | Класична учионица | 57.29 |
| 17. | Класична учионица | 57.29 |
| 18. | Класична учионица | 57.29 |
| 19. | Класична учионица | 57.29 |
| 5. | Кабинет информатике | 57.29 |
| 7. | Радионица ТИО | 57.29 |
| 8. | Учионица за ТИО | 57.29 |
| 22. | Кабинет за биологију и хемију | 73.92 |
| 37. | Кабинет за физику | 73.31 |
| 39. | Учионица за математику | 57.29 |
| 25. | Учионица за математику | 57.29 |
| 33. | Учионица за српски језик | 57.29 |
| 35. | Учионица за српски језик, немачки језик | 57.29 |
| 32. | Учионица за енглески језик | 57.29 |
| 26. | Учионица за географију | 57.29 |
| 28. | Учионица за ликовну културу | 57.29 |
| 27. | Учиионица за музичку културу | 57.29 |
| 30. | Учионица за историју | 57.29 |
| 36. | Архива | 18.31 |
| 23. | Библиотека | 24.00 |
| 4. | Медијатека | 10.87 |
| 40. | Канцеларија педагога | 22.56 |
| 1. | Наставничка канцеларија | 34.42 |
| 21. | Канцеларија директора | 28.61 |
| 2. | Канцеларија секретара | 10.87 |
| 3 | Канцеларија рачуноводство | 18.07 |
| 12. | Фискултурна сала | 390.00 |
| 13. | Мали кабинет физичко | 10.87 |
| 14. | Свлачионица мушка | 20.00 |
| 15. | Свлачионица женска | 20.00 |
| 11. | Помоћна просторија-остава | 11.60 |
| 10. | Кухиња и трпезарија | 94.19 |
|  | Магацин-кухиња | 7.00 |
|  | Ходник велики | 745.29 |
|  | Ходник мали | 512.39 |
| 24. | Мали кабинет-математика | 20.19 |
| 38. | Мали кабинет-физика | 10.87 |
| 31. | Мали кабинет-енглески | 10.87 |
| 29. | Мали кабинет-историја, географија | 10.87 |
| 34. | Мали кабинет-српски језик | 10.87 |
|  | Мали кабинет-биологија, хемија | 18.07 |
|  | ВЦ мушки | 16.28 |
|  | ВЦ женски | 16.28 |
|  | ВЦ мушки | 16.28 |
|  | ВЦ женски | 16.28 |
|  | ВЦ мушки | 16.28 |
|  | ВЦ мушки | 12.58 |
|  | ВЦ женски | 12.52 |
|  | ВЦ мушки | 12.52 |
|  | ВЦ женски | 12.52 |
|  | ВЦ наставнички | 16.57 |
|  | ВЦ кухиња | 3.51 |
|  | Котларница | 164.93 |
|  | Степениште | 37.00 |
|  | **Укупно** | **3500.00 m2** |

Површина и опремљеност просторија:

|  |  |  |  |  |
| --- | --- | --- | --- | --- |
| **Редни бр.** | **Просторија** | **Број прост.** | **Површина у** $m^{2}$ | **Опремљеност****(задовољава)** |
| 1. | Класичне учионице за млађе разреде | 5 | 229.16 | Не |
| 2. | Специјализоване учионице | 2 | 146.58 | Не |
| 3. | Кабинети за предметну наставу | 10 | 515.61 | Да |
| 4. | Школска радионица | 1 | 94,79 | Да |
| 5. | Фискултурна сала са свлачион. | 1 | 475,18 | Да |
| 6. | Библиотека са читаоницом | 1 | 22,56 | Да |
| 7. | Просторија за информатику | 1 | 57.29 | Да |
| 8. | Наменске просторије | 3 | 58.21 | Не |
| 9. | Школска кухиња са трпезаријом | 1 | 112.18 | Да |
| 10. | Канцеларија | 5 | 92.30 | Да |
| 11. | Припремне просторије за наставнике | 6 | 89.47 | Не |
| 12. | Остали простори | - |  1.579.06 | - |
|  13. | Ликовни атеље | 1 | 18.21 | Да |
| Укупна површина школске зграде | - | 3.500 | - |

У издвојеним школским местима настава се изводила углавном у учионицама опште намене.

Укупан школски простор, у матичној школи и издвојеним школским местима није задовољавао у потпуности прописане стандарде.

### 1.2.3. Опремљеност школе

Опремљеност наставним средствима, техничким средствима и дидактичким материјалом, такође је испод захтева важећег норматива. У односу на минималне захтеве Норматива опремљености Школе наставним средствима кретала се око 70%.

### 1.2.4. Списак наставних средстава

Преглед општих наставних средставa је следећи:

|  |  |
| --- | --- |
| **Наставна средства** | **Укупно** |
| Пројектор | **10** |
| ДВД плејер | **1** |
| Рачунари | **42** |
| Лаптоп  | **25** |
| Музички инструменти-клавир, хармоника | **2+1** |

У току школске године кабинет за информатику и рачунарство је опремљен са 33 нове рачунарске јединице.

Књижевни фонд школске библиотеке износио је близу 8215 књига. У претходној школској години донацијом је обезбеђен велики број књига. Пројектом Министарства просвете школска библиотека је допунила свој фонд насловима различите садржине примерене узрасту основношколске деце и сходно њиховим интересовањима.

Школа поседује ђачку кухињу са трпезаријом чиме је омогућено да је велики број ученика у току трајања наставе имао ужину. У издвојеним школским местима храна се сервирала у кухињама и углавном су се у њој хранили сви ученици.

Матична школа се грејала на сопствени извор топлотне енергије, јер се у склопу школске зграде налази котларница са котловима на пелет. У издвојеним школским местима за грејање су се користиле пећи на чврсто гориво (огревно дрво).

## 1.3. Кадровска структура

У школској, 2023/2024.год. Школа је реализовала програм уз ангажовање 74 радника.

Школом је руководио директор Мирко Пузовић.

Образовно-васпитни процес су реализовала укупно 50 наставника, и то: разредну наставу 14 наставника(12 са седмим степеном стручне спреме и двоје са шестим) и 36 наставника предметне наставе(35 са седмим степеном стручне спреме и један са четвртим степеном-вероучитељ).

У школи су радила два стручна сардника: педагог и логопед и два библиотекара са непуним радним временом, која су ангажована са 70% и 30% радног времена(допуна наставници српског језика и књижевности). На административно-финансијским пословима било је ангажовано 3 радника (секретар, шеф рачуноводства и благајник).

На хигијенско-техничким пословима било је ангажовано укупно 17 радника, и то: 11 запослених је било ангажовано на пословима одржавања хигијене, 2 домара/мајстора, 3 сервирке/чистачице и један домар/чистачица.

У току школске године било је и краћих одсуства запослених који су били на боловању из здравствених разлога и две колегинице су на породиљском боловању. На месту ових радника били су привремено ангажовани стручни кадрови.

Наставница математике, Милена Кнежевић је била до 6.11.2023. на породиљском боловању. Замену је вршио наставник математике, Владимир Радошевић. Наставница енглеског језика, Бранка Павловић је на двогодишњем породиљском одсуству, а замену врши наставница енглеског језика, Јелица Остраћанин. Наставница српског језика и књижевности, Сара Нинчић Граховац, је од 23.1.2024. на трудничком, а касније и на породиљском одсуству. Замену врши наставница Јелена Михајловић.

У настави је била обезбеђена стручност 100%, што је омогућило потпуну реализацију образовно-васпитног рада.

# 2.Организација рада школе

## 2.1.Ученици и одељења

Школску 2023/24. у нашој школи је завршило 486 ученика, и то:

У матичној школи:

|  |  |  |
| --- | --- | --- |
| РАЗРЕД | Одељења/бр.ученикаБрој ученика | Укупно |
| Први | 22 | 21 | 22 | 65 |
| Други | 19 | 19 | 18 | 56 |
| Трећи | 25 | 26 |  | 51 |
| Четврти | 21 | 20 |  | 41 |
| Пети | 22 | 21 | 23 | 66 |
| Шести | 20 | 17 | 20 | 57 |
| Седми | 20 | 21 | 21 | 62 |
| Осми | 22 | 22 | 21 | 65 |
| Укупно | 463 |

Један ученик другог разреда је прешао из матичне школе у издвојено школско место у Рудници, где ће наставити са похађањем наставе.

У трећем разреду је исписана једна ученица, прешла је у ОШ „Рашка“.

У четвртом разреду је уписана једна ученица из Звечана.

У шести и седми разред су такође уписани по један ученик из Звечана.

У току школске године у петом разреду није било промене броја ученика, али је један ученик прешао из одељења 5-2 у одељење 5-3.

У издвојеним школским местима:

|  |  |  |  |
| --- | --- | --- | --- |
| **Издвојено школско место** | **Разред**  | **Број ученика** | **Укупно**  |
| Казновиће | Први | 1 | 4 |
| Други | 1 |
| Трећи | 1 |
| Четврти | 1 |
| Копаоник | Први | 1 | 4 |
| Трећи | 1 |
| Четврти | 2 |
| Рудница | Први | 2 | 7 |
| Други | 2 |
| Трећи | 1 |
| Четврти | 2 |
| Шипачина | Први | 1 | 2 |
| Трећи | 1 |
| Свега | 17 |

У току школске године један ученик је прешао из матичне школе у школу у Рудницу.

У издвојеном школском месту на Копаонику се ове школске године није мењао број ученика.

**Развојно одељење**

|  |  |  |  |
| --- | --- | --- | --- |
| **Разред** | **Број ученика** | **Разреди** | **Број ученика** |
| 1,2,3,4. | 5 | 1. | 1 |
| 2. | 1 |
| 3. | 2 |
| 4. | 1 |
| 5. | 1 | 5. | 1 |
|  | Укупно | 5 | 6 |

У претходној школској години 18 ученика је наставу похађало по индивидуалном образовном плану у редовној настави(11 ученика ИОП-2 и 7 ученика ИОП-1), док је 7 ученика похађало наставу по ИОП-2 у развојном одељењу. Једна ученица шестог разреда из развојног одељења је прешла у другу школу у току године.

Списак ученика који су наставу слушали по ИОП-у 1:

|  |  |  |  |  |  |
| --- | --- | --- | --- | --- | --- |
| **Ред. бр.** | **Име и презиме ученика** | **Разред** | **ИОП** | **Предмети** | **Мере индивидуализације** |
| 1.  | А.П. | 8 | 1 | Српски језикМатематика | Остали предмети |
| 2. | И.Д. | 8 | 1 | Српски језикМатематика | Остали предмети |
| 3. | А.Ц. | 4 | 1 | Српски језикМатематика | Остали предмети |
| 4. | Х.К. | 4 | 1 | Српски језикМатематика | Остали предмети |
| 5.  | В.Х. | 4 | 1 | Српски језикМатематика | Остали предмети |
| 6. | В.Д. | 6 | 1 | Српски језик |  |
| 7. | А.Д. | 7 | 1 | Српски језикМатематика | Остали предмети |

Списак ученика који су наставу слушали по ИОП-у 2:

|  |  |  |  |  |  |  |
| --- | --- | --- | --- | --- | --- | --- |
| **Ред.бр.** | **Име и презиме ученика** | **Разред** | **Бр. мишљења****ИРК** | **ИОП** | **Предмети** | **Мере индивидуализације** |
|  | А.Ж. (развојно одељење) | 1 |  | 2 | Сви предмети |  |
|  | В.К. | 1 |  | 2 | Сви предмети |  |
|  | В.Н. (развојно одељење) | 2 |  | 2 | Српски језикМатематика | Остали предмети |
|  | В.С. | 2 |  | 2 | Сви предмети |  |
|  | Д.О. (развојно одељење) | 3 |  | 2 | Сви предмети |  |
|  | А.Б. (развојно одељење) | 3 |  | 2 | Сви предмети |  |
|  | Н.Ч. | 4 |  | 2 | Српски језикМатематика | Остали предмети |
|  | Д.М. (развојно одељење) | 4 |  | 2 | Сви предмети |  |
|  | Д.П. | 5 |  | 2 | Сви предмети |  |
|  | А.П. | 5 |  | 2 | Сви предмети |  |
|  |  В. Б. (развојно одељење) | 5 |  | 2 | Сви предмети |  |
|  | Т.Н. (развојно одељење) | 6 |  | 2 | Сви предмети |  |
|  | А.Ц. | 6 |  | 2 | Српски језикМатематика | Остали предмети |
|  | М.П. | 6 |  | 2 | Српски језик |  |
|  | А.Х. | 6 |  | 2 | Српски језикМатематика | Остали предмети |
|  | Е.Х. | 6 |  | 2 | Српски језикМатематика | Остали предмети |
|  | М.М. | 7 | 552-1148/17-2 | 2 | Српски језикМатематика | Остали предмети |
|  | Т.П.  | 7 | Сл. 201919.12.2019. | 2 | Српски језикМатематика | Остали предмети |

## 2.2.Распоред одељења по сменама

Сви ученици нижих разреда пошли су 1.9.2023.год. у прву смену, а виших разреда у другу смену. Смене ће ученици мењати недељно.

Ученици одељења у којем сви раде по ИОП-2 ће током читаве школске године ићи у прву смену.

У издвојеним школским местима настава ће се током читаве године реализовати у првој смени.

Распоред школског звона:

|  |  |
| --- | --- |
| **Наставни час** | **Време трајања часова** |
| **Пре подне** | **После подне** |
| **Први** | **8:00 – 8:45** | **14:00 – 14:45** |
| **Други** | **8:55 – 9:40** | **14:55 – 15:40** |
| **Трећи** | **9:55 – 10:40** | **15:55 – 16:40** |
| **Четврти** | **10:45 – 11:30** | **16:45 – 17:30** |
| **Пети** | **11:35 – 12:20** | **17:35 – 18:20** |
| **Шести** | **12:25 – 13:10** | **18:25 – 19:10** |
| **Седми** | **13:15 – 14:00** | **19:15 – 20:00** |

## 2.3. Календар рада

Министарство просвете, науке и технолошког развоја је пред почетак школске године објавило календар рада на основу кога су се правили планови рада за сваки наставни предмет.



Како је календаром рада планирано 35 наставних четвртака, а 37 наставних уторака, у уторак 7.11.2023. се радило по распореду часова од четвртка.

У првом полугодишту била је и једна наставна субота, 7.10.2023. због надокнаде часова за петак, 13.10.2023. Овај дан је био нерадан због организовања традиционалног градског Вашара што је, услед велике гужве, онемогућило безбедно кретање ученика од куће до школе и назад.

**Прво полугодиште** је почело у петак, 1. септембра 2023. године, а завршило се у петак 29. децембра 2023.године.

Први пресек стања је био 4.11.2023.год.

Саопштавање успеха и подела књижица ученицима од 1–8. разреда обављена је 30.12. 2023.год.

**Друго полугодиште** почело је у понедељак, 22. јануара 2024.године, а завршило се за ученике 8. разреда у петак, 31.5. 2024. године. За ученике 1–7. разреда наставна година је завршена 14.6.2024.

Трећи пресек стања био је 23.3.2024. за ученике 8. разреда, а 6.4.2024. за ученике осталих разреда.

Саопштавање успеха и подела књижица, односно сведочанстава, ученицима од 1–7. разреда обављено је 28. јуна 2024. године(Видовдан). Свечана подела сведочанстава и диплома ученицима 8. разреда одржана је 25.6.2024.

14.јуна 2024. године организована је приредба поводом обележавања Дана школе.

У току школске године ученици су имали **зимски, пролећни** и **летњи** распуст.

**Зимски распуст**  је почео у понедељак, 1. јануара 2024. године, а завршио се у петак, 19. јануара 2024. године.

**Пролећни распуст је** почео у понедељак, 29. априла 2024. године, а завршио се у понедељак, 6. маја 2024. године.

**Летњи распуст** за ученике од првог до седмог разреда почео је у понедељак, 17. јуна 2024. године, а завршио се у петак, 30. августа 2024. године. За ученике осмог разреда летњи распуст је почео 4.7.2024. год, по завршетку завршног испита и уписа у средње школе.

Према школском календару за 2023/2024. год. обележавали су се државни и

верски празници у складу са Законом:

**21. октобар 2023. године** – Дан сећања на жртве у Другом светском рату

**8. новембар 2023.** годинe (наставни дан) – Дан просветних радника.

**11.новембар 2023.** – Дан примирја у Првом светском рату

**27. јануар 2024. године** – Свети Сава – Дан Духовности

**15, 16. фебруар 2024. године** – Дан државности Републике Србије, Сретење

**21**. **фебруар 2024. године**-Међународни Дан матерњег језика

 **10**. **април 2024**.- Дан сећања на Доситеја Обрадовића, великог српског просветитеља и првог министра просвете

 **22. април 2024. године** -Дан сећања на жртве холокауста, геноцида и других жртава фашизма у Другом светском рату

**9. мај 2024. године** -Дан победе

## 2.4.Реализација школских активности

Сви часови редовне наставе реализовани су према предвиђеном плану и програму.

Часови додатне и допунске наставе, као и часови слободних наставних активности су редовно реализовани и уписивани у електронски дневник.

Број ученика обухваћен допунском наставом варирао је у току школске године према потребама ученика. Удовољило се већини педагошких захтева у циљу успешног учења. Праћењем напредовања ученика констатовано је да су сви ученици постигли боље резултате.

Ученици су активно учествовали у реализацији додатне наставе. На овим часовима проширивали су знања и припремани су за такмичења.

Понуда слободних активности вршена је према интересовањима ученика. Резултат тога је велики број ученика укључених у музичку, ликовну, драмску, рецитаторску и саобраћајну секцију које су успешно оствариле своје циљеве и задатке.

Припремна настава за полагање завршног испита је организована према распореду који је направила педагошкиња школе. За све предмете које су ученици полагали на Завршном испиту, имали су по 10 часова припремне наставе.

У јунском испитном року је било ученика и на разредном и на поправном испиту. Један ученик осмог разреда је полагао разредни испит из три предмета(физика, хемија и српски језик и књижевност) јер му је одлуком Тима за борбу против насиља било онемогућено да долази у школу и редовно прати наставу, тј. ученик је био под суспензијом због угрожавања безбедности других ученика.

У истом испитном року један ученик осмог разреда је полагао поправни испит из физике.

На поправни испит у августовском испитном року упућено је два ученика петог разреда, који су полагали математику и седам ученика седмог разреда који су полагали поправни испит из физике. Припремна настава је организована сваког дана у периоду од 20-23.8.2024. у трајању од десет школских часова. Полагања су организована 26.8.2024. и сви су успешно положили.

## 2.5.Реализација ваннаставних активности

За школску 2023/24. годину било је планирано да се реализују излети и екскурзије за ученике виших разреда и рекреативна настава за ученике нижих разреда по следећем плану:

|  |  |  |  |
| --- | --- | --- | --- |
| **Разред** | **Број дана** | **Месец зареализацију** | **Дестинација** |
| 1– 4. | 7 | април/мај | Рекреативна настава-Ивањица |
| 5. | 1 | април/мај | Рашка-Крагујевац- Свилајнац – Рашка |
| 6. | 1 | април/мај | Рашка-Овчар Бања- Златибор-Рашка |
| 7. | 2 | април/мај | Рашка – Крагујевац – Орашац – Авала – Београд – Рашка |
| 8. | 3 | април/мај | Рашка- Нови Сад –Суботица-Рашка |
| ЛМО | 1 | април/мај | Рашка |

Сви излети, екскурзије и рекреативна настава су реализоване према плану и програму предвиђеном Годишњим планом рада школе.

**ИЗВЕШТАЈИ:**

**Рекреативна настава 1-4. разред з**а ученике од првог до четвртог разреда ОШ „Сутјеска“, Рашка школске 2023/2024. године

Настава у природи је реализована у Ивањици у хотелу “РХИ Центар“. Блага клима и чист ваздух је идеална за реализацију рекреативног боравка ученика овог узраста.

Време трајања- шест дана у периоду од 19-24.маја и 24-29. маја 2024. године

Број ученика-први 41, други 26, трећи 33 и четврти разред 27 ученика .

ЦИЉЕВИ И ЗАДАЦИ НАСТАВЕ У ПРИРОДИ

-Очување, подстицање и унапређење укупног здравственог стања ученика;

-Стварање основа за усвајање активног и здравог живота, правилног психофизичког развоја;

-Социјализација ученика;

-Развијање еколошке свести и позитивног односа према националним и историјским вредностима;

-Развијање оријентације у простору и времену;

-Задовољавање потребе за кретањем и игром;

 САДРЖАЈИ

- Шетња Ивањицом и упознавање града и знаменитости Ивањице(парк поред хидроцентрале и обилазак вековног моста на Моравици у који је утрошено преко 30 000 јаја);

- Обилазак околине и шетња пешачком стазом до Видиног крша;

- Рекреативно пешачење -Равана;

- Рекреативно пешачење –Наше брдо-Етно село;

- Рекреативно пешачење -Глијеча;

- Посета извору воде;

- Обилазак споменика палим борцима из Другог светског рата;

- Упознавање са сувенирницом и кућом у којој је рођен Дража Михајловић;

- Посета Хаџи Проданове пећине;

-Свакодневне рекреативне шетње пешачким стазама које воде кроз велики градски парк и други боравци на отвореном;

-Свакодневна настава по плану и програму наставе учења;

-Свакодневно спровођење спортских и културно-забавних активности уз сарадњу са аниматорима (маскембал, шиз-фриз, ја имам таленат, музичка столица, олимпијада, додела диплома-журка);

-Свакодневне спортске активности на теренима и базену. Игре и дружења на спортским теренима поред хотела.

 ЗАКЉУЧАК

Непосредни реализатори-учитељи и ученици су задовољни изведеном наставом у природи, оствареним циљевима и садржајима.

Наставници разредне наставе који су реализовали рекреативну наставу:

Наташа Николић, Славица Бачанин, Индира Максић, Наташа Јовановић, Ана Пузовић, Милица Поповић, Ненад Младеновић, Радоје Танасковић, Јасна Младеновић, Марија Колаковић, Игор Вукадиновић, Радица Прибојац

КРАЋИ ОПИС ПУТОВАЊА

Полазак је у 8 часова аутобусима“ Кавим Рашка“ на рекреативну наставу у Ивањицу. Прву паузу смо правили за доручак у Студеници. У Ивањицу смо стигли у 11.30. Сместили смо се у лепо уређене и простране собе хотела.

Током боравка остварени су сви планирани циљеви и задаци предвиђени планом рекреативне наставе.

Након пријатног боравка и упознавања са свим лепотама Ивањице, шестог дана смо кренули за Рашку, посетили манастир Студеницу и стигли у Рашку око 16 часова. Пут је прошао уобичајено, без проблема.

 Наставник разредне наставе,

 Радица Прибојац

 **Екскурзија ученика 5. разреда**

Припрема екскурзије

На основу Годишњег плана рада основне школе ,,Сутјеска“ за школску 2023/2024. годину утврђени су:

Образовно-васпитни циљеви екскурзије:

- упознавање ученика са коренима настанка и развоја Србије.

- развијање социјално-емоционалне сфере личности ученика и подстицање позитивних односа на релацији ученик - ученик и ученик - наставник

- упознавање начина живота и рада људи појединих крајева

- развијање позитивних односа према националним, културним и естетским вредностима, спортским потребама и навикама, развијање позитивних социјалних односа

- подстицање испољавања позитивних емоционалних доживљаја и импресија према крају који се обилази и упознаје.

Задаци и садржај екскурзије:

- Упознавати ученике са коренима настанка и развоја Србије.

Обилазак Крагујевца(Шумарице ТЦ „BIG fashion“), Свилајнац (Природњачки музеј)

- Подстицање позитивних односа ученик-ученик и ученик-наставник.

У предвиђеном року је сакупљена писмена сагласност родитеља ученика на нивоу целог петог разреда, па је у складу са Правилником о извођењу екскурзија организована екскурзија за ученике.

За носиоце припреме и извођења плана и програма путовања су (према Годишњем плану) одређени:

- Јелица Томовић, наставник математике, разредни 5/1

- Јелица Остраћанин, наставник енглеског језика, разредни 5/2

- Јелена Михајловић, наставник српског језика и књижевности, разредни 5/3

Директор је у оквиру припреме екскурзије обавио разговоре (за носиоце извођења и стручног вођу путовања) којима се одређују њихове обавезе за време извођења екскурзије.

Одељењске старешине су у оквиру припреме екскурзије упознале ученике са њиховим правима и обавезама које су одређене Правилником о понашању ученика, запослених и родитеља ученика и Правилником о извођењу екскурзија и ученици су својим потписом потврдили да су им та правила позната и да ће их се придржавати ,а одржан је и заједнички родитељски састанак.

Туристичка агенција са којом је склопљен уговор је ,,Petra travel“ из Рашке.

За термин извођења екскурзије одређен је 25. 5. 2024.године, који је ненаставни дан, што је предвиђено Годишњим планом рада.

Планирано је да на путовање крене 61 ученика петог разреда.

Реализација екскурзије

У 6:45 сати је извршена контрола документације о техничкој исправности возила предвиђених за превоз ученика од стране представника надлежних органа унутрашњих послова.

Место поласка је било испред школе на главном улазу.

Сви пријављени ученици су кренули, није било отказивања путовања.

У 7:00ч је почело путовање. У аутобусу аутопревозника „Tango-line“ из Новог Пазара је био и туристички водич Марица Симоновић из агенције ,,Petra travel“. Нико није имао примедбе на квалитет аутобуса и имало је довољно места за све путнике.

Уз једну краћу паузу у Крагујевац смо стигли око 10 часова. По доласку смо, у пратњи туристичког водича, обишли Спомен парк Шумарице а затим и спомен музеј "21.октобар".
Пут смо наставили према Свилајнцу где смо стигли око 12:30. У пратњи кустоса музеја обишли смо Природњачки музеј, где су деца имала прилику да се упознају и визуелно доживе доба у којем су на Земљи живели диносауруси.

Након обиласка имали смо ручак у ресторану који се налази у оквиру природњачког парка.
У 15:30 смо кренули назад, пут Крагујевца где су деца имала око 90 минута слободног времена у ТЦ „BIG fashion“.

Повратак у Рашку је био у 20:30.

Ученици су на овој екскурзији имали прилику да се упознају са немилим догађајима из наше ближе историје као и са постојањем и животом животињских врста које живе у далеким државама или данас више не постоје. Такође, имали смо прилику да видимо експонате различитих руда од којих се неке ископавају на територији наше општине. Деца су била расположена и задовољна оним што су видела.

Оцена екскурзије

Садржај екскурзије је остварен у потпуности, а задаци (подстицање позитивних односа ученик-ученик и ученик-наставник) су испуњени у највећој могућој мери.

Понашање већине ученика је било добро, али је било и неколико оних који су направили материјалну штету у аутобусу. О овом инциденту смо обавестили директора и родитеље тих ученика. Са ученицима су по повратку у школу обављени разговори. Родитељи су надоместили нанету штету а ученицима су изречене васпитне мере.

Стручни вођа пута је задовољан сарадњом са водичем.

Вођа екскурзије 5. разреда

Јелица Томовић, наставник математике

**Екскурзија ученика 6.разреда**

Датум: 11. 06. 2024.

Место: Златибор, Србија

Наставници: Mарко Вучетић, Ивица Бишевац и Данијела Милојевић

Једнодневни излет на релацији Рашка-Златибор-Рашка, за ученике сва три одељења 6. разреда ( 6/1 - Mарко Вучетић, 6/2 - Данијела Милојевић и 6/3 - Ивица Бишевац) изведен је 11.6.2024. године . За извођење, задужена је агенција "Петра-травел" из Рашке; превозник "Кавим", Рашка.

Време поласка 7:00ч. На излет креће 53 ученика.

Из одељења 6/1 на излет иде 18 ученика, 6/2 иде 18 ученика, и 6/3 иде 17 ученика.

Полазимо у 7:00 ч од ОШ"Сутјескa". Са нама је водич Барлов Кристина. У Краљево стижемо у 8:16ч, и настављамо пут према Прељини. У 9:56 улазимо у Овчарско - кабларску клисуру. У 10:30 стижемо у манастир Благовештење. Ту се задржавамо око 40 минута. У Стопића пећину стижемо у 14ч. Обилазак и задржавање до 14:45. Крећемо на Златибор. Ручак је организован у ресторану "Сунчани брег". Након ручка, слободно време до 17:20 . Полазимо са Златибора у 17:30 путем према Ужицу. У 18:10 стајемо због краће паузе. Крећемо у 18:20 и настављамо пут ка Чачку. У 19:00 стижемо у Чачак у Тржни центар "Stop Shop". Задржавамо се до 19:45. Настављамо путовање преко Краљева ( из Краљева у 20:45) према Рашки. У Рашку стижемо у 22:00.

Сви планирани садржаји су реализовани.

Подносилац извештаја, Марко Вучетић

**Екскурзија ученика 7. разреда**

**Реализација:**

Време извођења: 21. и 22. мај 2024. год.

VII1, 20 ученика, одељењски старешина: Милена Кнежевић

VII2, 20 ученика, одељењски старешина: Миљана Виријевић

VII3, 19 ученика, одељењски старешина: Звездана Петровић

Укупно 59 ученика

Дестинација: Рашка-Београд-Орашац-Рашка

Период реализације: 21/22. мај 2024. год.

Кренули смо у 6 сати. Прву паузу смо имали на пумпи на излазу из Краљева од 8:15 до 8:45. Наставили смо пут међутим на аутопуту, код Лајковца нам је пукла гума у 9:50.
У 10:20 смо свратили у Барич код мајстора који нам је заменио гуму. Наставили смо пут Београда. Прве посете су нам биле стадиону Партизана, а касније и Црвене Звезде око 11 часова. Ученици су обилазили просторије са трофејима оба клуба као и трибине. После тога смо отишли на Калемегдан , где смо посетили Војни музеј (од 13:30 до 14:00). После тога смо имали слободно време за шетњу Кнез Михајловом улицом до 15:30. Након тога смо отишли у шопинг у ТЦ Ушће, где смо се задржали од 16:10 до 17:30. Мало смо сачекали аутобус због гужве и у 18:10 стигли у хотел ,,Славија“. Сместили смо се и имали вечеру у 19:30.

 После вечере, организована је журка за ученике која је трајала од 21 до 23 часа, после чега су деца отишла у своје собе, где су наставили са дружењем а касније и спавали.

2.дан

Доручак у хотелу је био од 8:00 до 8:30. После тога смо се спаковали и напустили хотел. У 9:15 смо отишли у обилазак Храма Светог Саве на Врачару. Након тога смо имали слободно време до 10:30, након чега смо се упутили у музеј Николе Тесле. Након обиласка смо се упутили у хотел по торбе(које смо оставили на рецепцији) и сачекали аутобус. Из Београда смо кренули у 13:00. Упутили смо се пут Орашца, где смо стигли у 14:55. Ученици су имали прилику да чују причу о договору за подизање Првог српског устанка у Марићевића јаруги. После обиласка музеја и комплекса, кренули смо на ручак у ресторан ,,Језеро“. У 16:00 смо напустили ресторана и кренули за Крагујевац. Ту смо имали слободно време у ТЦ Биг од 16:50 до 18:30. Након тога смо кренули за Рашку у 18:45. У Рашку смо стигли у 21:15.

 Екскурзија је прошла у најбољем реду и остварени су сви васпитно-образовни циљиве.Екскурзија је у потпуности испунила васпитно-образовне циљеве и задатке. Ученици су упознали тековине од значаја, стваране током веома дугог временског периода, што ће подстаћи изражавање и стваралаштво ових младих људи. Била је ово и прилика да кроз дружење, у опуштеној атмосфери, развијају узајамну солидарност и одговорност, дух заједништва и оптимизма.

 Звездана Петровић, наставник енглеског језика

**Екскурзија ученика 8. разреда**

Датум: 22. 04. 2024. - 24. 04. 2024.

Релација: Рашка- Сремска Каменица-Нови Сад-Суботица-Рашка

Одељењске старешине: Анђелка Ивановић, Анђелија Роглић, Душан Дугалић

● 8/1 – 19 ученика

● 8/2 – 19 ученика

● 8/3 – 20 ученика

 Тродневна екскурзија за ученике осмог разреда, на релацији Рашка-Нови Сад-Суботица-Рашка, реализована је у организацији туристичке агенције "PETRA-TRAVEL" из Рашке. Превоз ученика је вршио "Jašarević-travel" из Новог Пазара.

На екскурзију је ишло 58 ученика, лекар Биљана Зврбаловић, представник агенције Кристина Барлов и одељењске старешине.

1. дан - Полазак ученика је био у 6:00 испред школе, након провере документације о исправности аутобуса и алко-теста возача од стране припадника полиције. Путовали смо преко Краљева, а затим аутопутем Милош Велики све до манастира Хопово на Фрушкој Гори. Након обиласка манастира наставили смо пут до Змајевог музеја у Сремској Каменици, куће у којој је живео и умро наш познати песник Јован Јовановић Змај. Одатле смо наставили пут ка Новом Саду, обилазак Петроварадинске тврђаве након чега смо стигли у хотел „Војводина“. Деца су после смештања у хотел имала слободно послеподне.

У 18:30 часова је била вечера у хотелу, а затим су се спремали за журку у оближњој дискотеци. Журка је била од 21:15 до 23:00 након чега смо се вратили у хотел.

2. дан -У 8:00 је био доручак у хотелу, а затим смо у 9:00 кренули пут Суботице. У Суботици смо у пратњи локалног водича обишли Градску кућу, а затим наставили пут ка Палићу. На Палићу смо обишли зоолошки врт и језеро. У 14:00 смо имали ручак у локалном ресторану „Вила Викторија“. Након ручка смо кренули за Нови Сад, где смо и стигли око 17 часова. У 19:00 је била вечера, а онда и журка у 21:00.

3.дан - Доручак је био у 8:00, а затим одлазак у Сремске Карловце где смо уз пратњу локалног водича посетили Карловачку гимназију, Саборну цркву Светог Николе, Патријаршијски двор и зграду Богословије. Посета је завршена у 13:00 и при повратку за Нови Сад посетили смо Петроварадинску тврђаву. У хотелу је у 14:00 био ручак, након којег смо кренули пут Крагујевца(преко Тополе). У Крагујевцу смо направили паузу у ТЦ "BIG FASHION " од око 90 минута. Из ТЦ смо наставили пут ка Рашки где смо стигли око 22:30 часова.

Извештај поднео,

Душан Дугалић, наставник физичког васпитања

# 3.Резултати васпитно-образовног рада

## 3.1.Општи успех ученика

У школској 2023/24. години у ОШ“Сутјеска“ разред је завршило укупно 463 ученика од другог до осмог разреда. Успех који су остварили је приказан у следећој табели:

|  |  |  |  |  |  |  |
| --- | --- | --- | --- | --- | --- | --- |
| **Разред** | **Одлични** | **Врло добри** | **Добри** | **Довољни** | **Поновили разред** | **Владање** |
| Други | 40 | 12 | 6 | 1 |  | Сви примерно |
| Трећи | 33 | 17 | 5 |  |  | Сви примерно |
| Четврти | 23 | 20 | 2 | 1 |  | Сви примерно |
| Пети | 23 | 25 | 18 |  |  | Врло добро(4)-5 ученикаДобро(3)-4 ученикаОстали примерно |
| Шести | 16 | 27 | 12 |  | 2 | Врло добро(4)-2 ученикаДобро(3)-2 ученикаОстали примерно |
| Седми | 20 | 18 | 23 | 1 |  | Врло добро(4)-3 ученикаОстали примерно |
| Осми | 24 | 29 | 12 |  |  | Врло добар(4)-1 ученикЗадовољавајуће(2)-1 ученикОстали примерно |
| Укупно | 179 | 148 | 78 | 3 | 2 | Врло добро(4)-11 ученикаДобро(3)-6 ученикаЗадовољавајуће(2)-1 ученик |

Сви ученици првог разреда(њих 70) су савладали наставне садржаје предвиђене за први разред.

Изузетно висок проценат ученика са примерним владањем говори у прилог остваривања квалитетне комуникације, васпитне улоге школе и поштовања правила понашањакоја обезбеђују добре односе и међусобну толеранцију свих актера васпитно-образовног процеса.

**ВУКОВЕ И ПОСЕБНЕ ДИПЛОМЕ**

Ученици носиоци Вукових диплома: Дуња Костић, Невена Перовић, Лука Хранисављевић, Анастасија Малић, Ђорђе Бојовић и Стеван Живковић .

За ученика генерације 2023/24. изабрана је ученица Дуња Костић из одељења 81.

У овој генерацији је било 25 ученика који су награђени неком од посебних диплома. Укупно је додељено 41 диплома. По предметима:

* Српски језик и књижевност-4
* Математика-1
* Музичка култура-7
* Физичко и здравствено васпитање-3
* Ликовна култура-15
* Техника и технологија-2
* Биологија-2
* Енглески језик-2
* Физика-2
* Информатика и рачунарство-2
* Географија-1

## 3.2.Резултати завршног испита

У школској 2023/2024.години, према одлуци Министарства просвете, науке и технолошког развоја, организован је пробни завршни испит 22. и 23. марта 2024.године. Првог дана ученици су полагали тест из српског језика, а другог дана тест из математике и комбиновани тест. На пробни тест су изашли сви ученици осмог разреда и остварени су резултати у складу са оценама из предмета који су се полагали као и општег успеха.

Резултати које су ученици постигли на пробном завршном испиту били су тема на састанцима Стручних већа.

Резултати завршног испита

У школској 2023/2024. години на завршни испит приступило је 65 ученика осмог разреда, 38 девојчице и 27 дечака. Ученици су завршни испит полагали у спортској хали. Ове године није било ученика, који су се образовали по индивидуалном образовном плану.

Ученици су полагали тест из српског језика, математике и изборни предмет. Изборни предмет је био један од следећених наставних предмета:биологија, физика, хемија, историја и географија. У нашој школи је избор био следећи:

Биологија-25 ученика

Хемија-4 ученика

Историја-1 ученик

Географија-27 ученика

Физика-8 ученика

Сви ученици су успешно положили завршни испит и уписали жељене средње школе у првом кругу.

Просечан број бодова на завршном испиту по предметима био је:

-Српски језик и књижевност-12,22

-Математика-10,1

-Биологија-11,58

-Географија-14,00

-Историја-12

-Физика-14,63

-Хемија-14,13

Сва три теста су имала по 20 питања и на сваком се могло остварити по максимум 20 бодова.

Просечан број остварених бодова на тестовима и средња оцена из тих предмета на крају седмог и осмог разреда:

|  |  |  |  |
| --- | --- | --- | --- |
|  | **Математика** | **Седми разред** | **Осми разред** |
| 8-1 | 10,1 | 2,81 | 3,00 |
| 8-2 | 9,9 | 2,95 | 2,86 |
| 8-3 | 10,29 | 2,86 | 2,71 |

|  |  |  |  |
| --- | --- | --- | --- |
|  | **Српски језик** | **Седми разред** | **Осми разред** |
| 8-1 | 11,86 | 3,43 | 3,45 |
| 8-2 | 12,43 | 3,23 | 3,23 |
| 8-3 | 12,36 | 3,14 | 3,24 |

|  |  |  |  |
| --- | --- | --- | --- |
|  | **Географија** | **Седми разред** | **Осми разред** |
| 8-1 | 15,6 | 3,33 | 3,91 |
| 8-2 | 14,82 | 4,23 | 4,23 |
| 8-3 | 14,36 | 4,52 | 4,38 |

|  |  |  |  |
| --- | --- | --- | --- |
|  | **Историја** | **Седми разред** | **Осми разред** |
| 8-1 | 12 | 3,67 | 3,82 |
| 8-2 | - | 3,68 | 3,73 |
| 8-3 | - | 3,52 | 4,05 |

|  |  |  |  |
| --- | --- | --- | --- |
|  | **Биологија** | **Седми разред** | **Осми разред** |
| 8-1 | 11,39 | 3,48 | 3,86 |
| 8-2 | 10,56 | 3,73 | 3,91 |
| 8-3 | 13,14 | 4,05 | 4,05 |

|  |  |  |  |
| --- | --- | --- | --- |
|  | **Физика** | **Седми разред** | **Осми разред** |
| 8-1 | 16 | 2,57 | 2,41 |
| 8-2 | 13 | 3,09 | 2,50 |
| 8-3 | 13,5 | 3,14 | 2,67 |

|  |  |  |  |
| --- | --- | --- | --- |
|  | **Хемија** | **Седми разред** | **Осми разред** |
| 8-1 | 13,83 | 3,33 | 2,86 |
| 8-2 | - | 2,86 | 2,86 |
| 8-3 | 15 | 3,05 | 2,52 |

На седницама стручних већа природно-математичке и друштвено-језичке групе констатовали смо да су резултати у складу са постигнућима ученика у седмом и осмом разреду.

## 3.3.Упис ученика осмог разреда у средњу школу

На завршни испит приступило је 65 ученика осмог разреда. Сви ученици су успешно положили завршни испит и уписали жељене средње школе у првом кругу.

# 4.ИЗВЕШТАЈИ О РАДУ ОРГАНА УСТАНОВЕ

## 4.1.Извештај о раду директора

Директор школе је Мирко Пузовић. Извештај о раду директора је посебан документ и налази се у прилогу овог.

## 4.2.Извештај о раду секретара школе

Правне послове у установи обавља секретар школе.

Секретар мора да има образовање из области правних наука у складу са чланом 140. став 1. овог закона, савладан програм обуке и дозволу за рад секретара(у даљем тексту: лиценца за секретара).

Секретар се уводи у посао и оспособљава за самосталан рад савладавањем програма за увођење у посао и полагањем испита за лиценцу секретара.Секретару приправнику директор одређује ментора са листе секретара установа коју утврди школска управа.

Секретар је дужан да у року од две године од дана заснивања радног односа положи испит за лиценцу за секретара.

Трошкове полагања испита из става 4. овог члана сноси установа.

Министарство издаје лиценцу за секретара.

Секретару који не положи испит за лиценцу за секретара у року из става 4. овог члана престаје радни однос.

Секретар који има положен стручни испит за секретара, правосудни или стручни испит за запослене у органима државне управе или државни стручни испит, сматра се да има лиценцу за секретара.

Лиценца за секретара одузима се секретару који је осуђен правоснажном пресудом за повреду забране из чл. 110-113. овог закона, за кривично дело или привредни преступ у вршењу дужности.

Ближе услове за рад секретара, стандарде компетенција и програме обука , стално стручно усавршавање, припрема кандидата за полагање испита за лиценцу секретара, програм испита за лиценцу секретара, начин и програм увођења у посао, начин, поступак и рок за пријаву полагања испита, састав и начин рада комисије Министарства, односно надлежног органа аутономне покрајине пред којом се испит полаже, садржај и образац лиценце за секретара,начин вођења регистра издатих лиценци за секретара, накнаде за рад чланова комисије и остала друга питања у вези са радом секретара установе прописује Министар.

Секретар установе обавља следеће послове:

1) страра се о законитом раду установе, указује директору и органу управљања на неправилности у раду установе;

2) обавља управне послове у установи;

3) израђује опште и појединачне правне акте установе ;

4) обавља правне и друге послове за потребе установе;

5) израђује уговоре које закључује установа;

6) правне послове у вези са статусним променама у установи;

7) правне послове у вези са уписом деце, ученика и одраслих;

8) правне послове у вези са јавним набавкама у сарадњи са финансијском службом установе;

9) пружа стручну помоћ у вези са избором органа управљања у установи;

10) пружа стручну подршку и координира рад комисије за избор директора установе;

11) прати прописе ои о томе информише запослене;

12) друге правне послове по налогу директора.

Установа је дужна да обезбеди секретару приступ јединственој информационој бази правних прописа.

У школској 2023/2024. секретар школе је на основу законских и планираних послова обавио све оно што се односи на правну регулативу:

-израду општих правних и појединачних аката ОШ“Сутјеска“ Рашка;

-праћење законских и подзаконских прописа из области основног образовања и инсистирање на њиховој примени;

-припремање седнице Школског одбора:

-правни поступак за реализацију конкурса за пријем нових радника;

-вођење и израда записника на седницама Школског одбора;

-израда појединачних управних аката, одлука и решења;

-организовање и учествовање у раду дисциплинских комисија за ученике и израда решења о дисциплинским мерама;

-припремање директору као дисциплинском органу неопходне податке за вођење дисциплинског поступка против запосленог;

-спровођење поступка јавних набавки и набавки на које се закон не примењује;

-као и све друге послове по налогу директора и органа управљања.

Извештај поднела,

Јадранка Премовић, секретар школе

## 4.3.Извештај о раду Школског одбора

Школски одбор ,односно Орган управљања школом у школској 2023/2024. години одржао је до 31.08.2024. године осамредовних седница на којима је Школски одбор донео:

\*Годишњи план рада за школску 2023/2024. годину

\*Усвојио извештај о раду директора школе и извештај о раду установе

\*Усвојио извештај о самовредновању –област Настава и учење

\*Извештај о извођењу екскурзија и рекреативне наставе

 \*Извештај о остваривању плана стручног усавршавања

 \*Усвојио извештај о реализацији Развојног плана

 \*Усвајање извештаја о попису имовине и обавеза са стањем на дан 31.12.2023. године

 \*Доношење Плана јавних набавки

 \*Доношење и усвајање финансијског плана за 2023.

 \*Измене и допуне Годишњег плана рада за 2023/2024. годину

 \*Усвајање ребаланса за 2023. годину

 \*Доношење одлуке за подношење захтева за верификацију установе

 \* Усвајање финансијског извештаја за 2023. годину

Школски одбор је разматрао:

\*Успех на крају првог и другог полугодишта

\*Успех на завршном испиту

Посећеност седницама била је задовољавајућа. Кворум је увек постојао ,тако да није било одложених седница због недостатка кворума. Одсутни су оправдали изостанак.

Председник синдиката је присуствовао седницама, а и представници Ученичког парламента. Седницама су обавезно присуствовали директор и секретар школе, а по потреби и шеф рачуноводства, трећих лица није било.

Извештај поднела

Јадранка Премовић, секретар школе

## 4.4.Извештај о раду Наставничког већа

У току школске 2023-2024.године одржано је 12 седница Наставничког већа.

Прва седница Наставничког већа је одржана пред почетак школске године , 18.8.2023.године, усвајањем извештаја са предходне седнице, као и активности пред почетак нове школске године. Такође су договорени термини за припремну наставу и поравне испите.

Друга седница Наставничког већа је одржана 25.8.2023.године усвајањем записника са предходне седнице. На овој седници је директор обавстио о смерницама тематске радне недеље добијене од Министарства просвете.

Трећа седница Наставничког већа је одржана 31.8.2023.године . Усвојен је распоред за наредну школску годину. Затим су усвојени извештаји о раду директора и план рекреативне наставе и екскурзија. Подељена су и задужења за стручне тимове. Такође су су усвојени извештаји са поправних испита.

Четврта седница Наставничког већа је одржана 13.11.2023.године.Усвојен је успех на првом класификационом периоду, реализација наставних и ваннаставних активности и распоред родитељских састанака.

Пета седница Наставничког већа је одржана 11.12.2023.године .Усвојен је записник са предходне седнице, гласање о предлогу за избор директора школе и извештај о спољашњем надзору ОШ,,Сутјеска``

 Шеста седница Наставничког већа је одржана 29.12.2023.године . На њој су усвојении записници са предходне седнице, успех на крају првог полугодишта , реализација наставних и ваннаставних активности и договор око родитељских састанака.

 Седма седница Наставничког већа одржана је 6.3.2024.године. На седници су стручни активи образложили одлуке за одабир уџбеника за наредну школску годину, који је једногласно усвојен.

Осма седница Наставничког већа је одржана 4.4.2024.године.На овоје седници је усвојен извештај педагога школе о успеху и владању ученика на трећем класификационом периоду, реализацији наставе као и договор око родитељских састанака. Такође је усвојена анализа пробног завршног испита.

Девета седница Наставничког већа је одржана 17.6 2024.године. На седници је прочитано владање и успех ученика 8.разреда. Усвојен је предлог за Ђака генерације, реализација наставних активности и договор за родитељске састанке.

Десета седница Наставничког већа је одржана 24.6.2024. године. На седници је усвојено владање и успех ученика од 1. до 7. разреда, реализација наставних активности као и договор око родитељских састанака. На седници је усвојена одлука о Спортисти генерације 8.разреда, која је била одложена због прикушљања документације.

Једанаеста седница Наставничког већа је одржана пред почетак школске године , 19.8.2024.године, усвајањем извештаја са предходне седнице, као и активности пред почетак нове школске године. Такође су договорени термини за припремну наставу и поравне испите.

Дванаеста седница Наставничког већа је одржана 30.8.2024.године . Усвојен је распоред за наредну школску годину. Затим су усвојени извештаји о раду директора и план рекреативне наставе и екскурзија. Подељена су и задужења за стручне тимове. Такође су су усвојени извештаји са поправних испита.

 Извештај поднела

 Звездана Петровић, наставник енглеског језика

## 4.5.Извештај о раду педагошког колегијума

Педагошки колегијум ОШ“ Сутјеска“ у Рашки у школској 2023/2024. Години чине: Мирко Пузовић(члан), Сара Ћоровић Радуловић(члан), Ивица Бишевац(члан), Марина Радовић(члан), Снежана Милутиновић(члан), Наташа Николић(члан), Јасмина Маринковић(члан), Индира Максић(члан), Игор Вукадиновић(члан), Марија Колаковић(члан), Јасна Младеновић(члан), Анђелка Ивановић(члан), Славица Нешовић(координатор).

Педагошки колегијум је, у току школске 2023/2024. године, одржао шест састанака у оквиру којих је анализирао тачке дневног реда предвиђене Годишњим планом рада школе, уз проширивање актуелним тема.

Одржани састанци у току школске 2023/2024. године:

Први састанак: 29.септембра

1.Избор координатора Педагошког колегијума

2.Усвајање Плана и програма рад Педагошког колегијума за школску 2023/ 2024.годину,

3.Припремање и организација рада школе у складу са стручним упутством МПНТР,

4.Упознавање са Годишњим планом рада школе за школску 2023/ 2024. Годину,

5.Акциони план ШРП за школску 2023/ 2024. Годину,

6.План самовредновања за школску 2023/ 2024.годину,

7.План стручног усавршавања за школску 2023/ 2024. Годину,

8.Доношење одлике о остваривању права на ИОП,

9.Упућивање на протокол за заштиту ученика од насиља, злостављања, занемаривања и дискриминације

10.Упућивање на кућни ред школе,

11.Сарадња са локалном самоуправом, организацијама и удружењима

Други састанак: 29.децембра

1.Подношење извештаја о успеху и дисциплини ученика на крају првог класификационог периода и остваривању школског програма

2.Анализа рада Стручних већа и Стручних актива

3.План обележавања новогодишњих и Божићних празника

Трећи састанак: 30. Јануара

 1.Извештај о реализацији Годишњег плана рада за прво полугодиште школске 2023/ 2024. Године; праћење остваривања школског програма,

2.Анализа успеха и дисциплине ученика на крају првог полугодишта,

3.Праћење напредовања ученика који су остварили право на ИОП- евалуација,

4.Доношење одлуке о спровођењу ИОП-а у другом полугодишту,

5.Организација рада школе у другом полугодишту,

6.Подношење полугодишњих извештаја о раду Стручин тимова,

7.Обележавање дана Светог Саве

Четврти састанак: 26.априла

1.Анализа постигнућа ученика на Пробном завршном испиту,

2.Анализа постигнућа ученика на такмичењима,

3.Анализа успеха ученика на крају трећег класификационог периода

4.Припрема за обележавање Дана школе

Пети састанак: 21.јуна

1.Анализа реализације годишњег плана рада и школских програма, анализа резултата у другом полугодишту,

2.Анализа успеха и дисциплине ученика на крају другог полугодишта,

3.Извештај СТИО на крају другог полугодишта- евалуација

4.Анализа постигнућа ученика на ЗИ,

5.Анализа постигнућа ученика на такмичењима,

6.Подношење извештаја са изведених рекреативних настава и екскурзија,

7.Обележавање дана школе

Шести састанак: 30. августа

1.Усвајање извештаја Стручних тимова и Стручних актива у школској 2023/ 2024. Години,

2.Извештај о реализацији ШРП-а,

3.Припрема за усвајање новог развојног плана,

4.Подношење извештаја о раду педагошког колегијума у школској 2023/ 2024. Години,

5.Припреме за наредну школску годину

Записници одржаних седница се евидентирају у предвиђени записник Педагошког колегијума у писменој форми.

Сви чланови Педагошког колегијума су редовно присуствовали седницама пружајући свој допринос изналажењу што бољих решења ради побољшања квалитета рада Школе.

 Извештај поднела

Славица Нешовић, дефектолог у развојном одељењу

## 4.6.Извештај о раду Ученичког парламента

Ученички парламент конституисан је друге недеље септембра 2023. године.

Одржано је 9 састанака. За председника Парламента изабрана је ученица Анастасија Баловић, а за записнчара Анастасија Малић. Одлучено је да Тамара Мутавџић и Анастасија Малић представљају Ђачки парламент на седницама Школског одбора, поредставници за савет родитеља су Петар Стојановић и Нађа Ивановић, за Наставнићко веће Деспотовић Страхиња и Дуња Костић, за сарадњу са руководством школе Вук И. Ђорђевић и Анастасија Бараћ

 Чланови Парламента су упознати са Пословником о раду Ученичког парламента. ОШ ,,Сутјеска'', Рашка.

Чланови Парламента су са својим наставницима анализирали и разматрали Извештај о остваривању годишњег плана рада школе и Годишњи план рада школе.

Дечја недеља је организована традиционално у октобру. На часовима Одељенске заједнице чланови Парламента разговарали са својим друговима о дечјим правима и приказали су им презентацију коју су чланови Парламента заједно направили о тој теми.

Активно су учествовали у припремама за долазак комисије за екстерну евалуацију установе као и за посету министарке просвете

Направљен је план и подељена задужења за уређење школског сајта и инстаграм странице школе.

Посећиване су културне институције, организоване излобе и тематски израђивани панои а заједно са осталим оченицима и наставницом ликовне кутуре Анђелијом Роглићурађено новогодишње, божићно и светосавско, ускршње, пролећно... уређење и декорисање школе.

Са наставницама ликовне и музичке културе организована је изложба „Од сунокрета до звезданог неба“ у галерији ЦЗК Градац у Рашки.

Са наставницом музичке културе Анђеком Ивановић и наставницама српског језика Миљаном Виријевић, Марином Радовић и Саром Нинчић Граховац учествовали и помагали око спремања светосавске приредбе, дана школе и свечаног родитељског сатанка поводом испраћаја осмака.

Реализовано је вуше интерних хуманитарних акција где су прикупљена средства расподељена нашим ученицима као и утакмице на нивиоу града заједно са ученицима ОШ Рашка које су биле хуманитарног карктера где су сва средства усмерена за лечење наше младе суграђанке.

На састанцима су често разматрана питања успеха и дисципилине ученика и тражена решења за попбољшање истих, али организоване игранке и дружења.

 Извештај поднела,

Анђелија Роглић, наставник ликовне кутуре

## 4.7.Извештај о раду стручних сарадника

### 4.7.1.Извештај о раду библиотекарке

Стање књижног фонда: Укупан библиотечки фонд износи 8215 књига.

Број набављених и отписаних наслова:

У току школске 2023/2024. године у бибилиотеци је заведено 150 наслова. Нови наслови су углавном књиге које су део школске лектире и они су купљени, али је било и наслова који су поклон издавачких кућа са којима школа сарађује, као и других образовно-васпитних установа. Није било отписаних књига, aли је започета припрема ревизије бибилиотечког фонда.

- Број чланова библиотеке: Сви ученици и сви запослени су чланови библиотеке. Библиотека је затвореног типа.

- Број позајмљивања књига за школску 2023/2024. годину:

У току ове школске године ученици су позајмили књиге 876 пута, док су запослени позајмили књиге 33 пута. Књиге су враћали уредно, у добром стању .

- Образовно-васпитна делатност

Активности у раду са ученицима

- ученици су упознати са радом бибилиотеке и библиотекара, као и са врстама библиотечке грађе

- пружана је помоћ ученицима при избору књига, енциклопедија, часописа, а у складу са њиховим узрастом и интересовањима

- подстицана су интересовања ученика за читање

- препоручивала сам актуелне наслове за децу

- разговарала сам са ученицима о важности читања, здравим животним стиловима, организацији слободног времена

- ученици су користили простор библиотеке за учење, као и за читање док чекају превоз или почетак наставе.

Сарадња са наставницима и стручним сарадницима

- Информисање наставника о набавци уџбеника и школске лектире

- Обележавање Међународног дана матерњег језика, Светског дана књиге и ауторских права, као и Светског дана читања наглас, у сарадњи са наставницима српског језика и књижевности.

Остале активности:

- Праћење педагошке и стручне литературе, сарадња са другим школским библиотекама, као и са Народном библиотеком „Стефан Првовенчани“ у Краљеву.

- Присуство стручним семинарима из области библиотекарства.

Закључак:

Школска библиотека и библиотекари излазе у сусрет ученицима и наставницима расположивим библиотечким фондом, како у реализацији наставних, тако и ваннаствних активности (припрема приредби, рецитаторска такмичења итд.). Постоји потреба за набавком наслова савремених аутора, који су део, како обавезне, тако и изборне лектире. Набавка нових наслова биће планирана у складу са новчаним средствима.

Рад у библиотеци се одвија уз сталну консултацију и сарадњу са предметним наставницима, као и са стручним сарадницима, како то потребе захтевају.

Извештај поднела,

Јелена Перишић

### 4.7.2. Извештај о раду логопеда школе

У школској 2023/2024.год. Применом теоријских и практичних сазнања радила сам на остваривању и унапређивању образовно-васпитног рада у школи у складу са циљевима и задацима предвиђенима годишњим планом и програмом рада за школску 2023/2024.год. Мој рад се заснивао на задацима:

-Превенција говорно-језичких поремећаја,

-Стимулација говорно-језичког развоја када је он испод нивоа и стандарда за одговарајући узраст детета, односно ученика,

-Идентификовање деце, односно ученика са говорно-језичким поремећајем,

-Идентификовање ученика са тешкоћама у читању и писању (дислексија и дисграфија),

-Корекција постојећих говорно-језичких поремећаја: дисфазија, муцање или брзоплетост, дислалија, дизартрија, дисфонија ученика,

-Корекција поремећене функције читања и писања ученика,

-Подршка јачању наставничких компетенција упућивањем у проблеме говорно језичких поремећаја и спровођење корекционог поступка,

-Сарадња са осталим стручним сарадницима и учитељима и наставницима у циљу обезбеђивања оптималних услова за развој деце, односно ученика са тешкоћама у психофизиолошком развоју,

* Саветодавни и инструктивни рад са родитељима деце, односно ученика.

Такође сам радила на:

-Планирању и програмирању васпитног-образовног рада,

-Учествовала сам у изради планских докумената установе, посебно у деловима који се односе на планове и програме подршке деци и ученицима (рад са ученицима којима је потребна додатна образовна подршка),

-Припремањем годишњег програма рада и месечних планова рада логопеда,

-Учествовала сам у припреми индивидуалног образовног плана за децу, односно ученике,

-Припремањем плана сопственог стручног усавршавања и професионалног развоја.

 ПРАЋЕЊЕ И ВРЕДНОВАЊЕ ОБРАЗОВНО - ВАСПИТНОГ РАДА

1. Учествовала сам у праћењу и вредновању васпитно-образовног, односно образовно-васпитног рада установе и предлагање мера за побољшање ефикасности и успешности установе у задовољавању развојних потреба деце, односно ученика,

2. Учествовала сам у праћењу и вредновању примене мера индивидуализације и индивидуалног образовног плана за децу и ученике са тешкоћама у говорно- језичком развоју,

3. Пратила сам усклађености облика, метода и средстава васпитно-образовног, односно образовно-васпитног рада са потребама и могућностима деце иученика са проблемима у говорно- језичком развоју.

 САРАДЊА СА УЧИТЕЉИМА И НАСТАВНИЦИМА

У школи сам сарађивала са учитељима и наставницима да упознају проблеме говорно-језичких поремећаја, као што су: врсте и степени говорног оштећења, узроци њиховог настанка и последице које ови поремећаји остављају на емоционални, интелектуални и социјални развој деце, односно ученика.

-Пружање помоћи и подршке учитељима и наставницима у раду са децом, односно ученицима који имају тешкоће на неком од нивоа вербалне и невербалне комуникације,

-Пружање помоћи и подршке учитељима и наставницима у индивидуализацији васпитно-образовног рада, односно наставе

-Сарадња и пружање подршке учитељима и наставницима у праћењу, вредновању и прилагођавању постављених циљева индивидуалних образовних планова у складу са напредовањем деце,односно ученика са посебним образовним потребама,

-Пружање подршке јачању наставничких компетенција у областима комуникација и сарадња и тимски рад са децом која имају специфичне говорно-језичке сметње,

-Сарадња са учитељима и наставницима при изради дидактичког материјала,

-Пружање подршке наставницима у остваривању задатака професионалне оријентације.

 РАД СА ДЕЦОМ, ОДНОСНО УЧЕНИЦИМА

1. Третман неправилности у изговору појединих гласова, као што су умекшавања и замењивање неких гласова из групе африката и фрикатива,

2. Вежбе логомоторике,

3. Превентивно – корективни рад са децом који се базира на подстицању и корекцији изговора појединих гласова нашег језика,

4. Рад са ученицима који имају потпуну немогућност изговора гласова, као што су: ,,р“, ,,љ“, ,,њ“, ,,л“ и појачани назални, латерални или интердентални (врскави) изговор већег броја гласова или јача назална (уњкава), обојеност целог говора,

5. Рад са ученицима код којих је недовољно развијена језичка структура, као што су: речник, граматика и синтакса, у односу на узраст и узрасне норме језичке развијености остале деце, односно ученика,

6. Рад са децом, односно ученицима код којих је изразито вербално заостајање условљено ометеним психичким и физичким развојем, као што су болести, лакша ментална ометеност и неадекватни социокултурни фактор (изузимају се деца чији матерњи језик није службени и чије непознавање овог језика захтева посебан третман),

7. Рад са ученицима који изузетно тешко савлађују процес читања, писања и рачунања, која због субјективних неурофизиолошких, аудиовизуелних, перцептивних,визуелних и емоционалних сметњи не одговарају захтевима наставе и поред посебног ангажовања наставника и породице,

8. Рад са ученицима који муцају, говоре одвише брзо, брзоплето, неразговетно или патолошки споро, која су ван наставе вербално флуентна, а на часовима доживљавају емоционално-физиолошке блокаде, страх од говора, говорну несигурност или немогућност језичке интерпретације под специфичним говорним околностима,

9. Рад саученицима који не чују добро и код којих услед мање уочљивог губитка слуха постоје сметње у праћењу наставе, у вербалној комуникацији, развоју апстрактних језичких појмова и општем успеху,

10. Рад на побољшању комуникацијских вештина ученика (нпр. редукција нагласка, корекција изговора, рад са особама из двојезичких средина и слично),

11. Превенција, дијагностика, рехабилитација поремећаја вербалне и невербалне комуникације код ученика са посебним потребама (менталном ометеношћу, церебралном парализом и хроничним болестима, слепоћом и слабовидношћу, аутизмом).

 САРАДЊА СА РОДИТЕЉИМА, ОДНОСНО СТАРАТЕЉИМА

-Упознавање родитеља, односно старатеља о раду логопеда са децом, односно ученицима на објективан и њима разумљив и примерен начин уз уважавање културолошких, образовних и других специфичности родитеља, односно старатеља,

-Пружање подршке родитељима у препознавању и разумевању говорно-језичких проблема деце, односно ученика,

-Оснаживање родитеља, односно старатеља у области развоја говорно-језичких способности деце, односно ученика,

-Информисање родитеља о напредовању ученика на третману,

-Сарадња са родитељима деце и ученика са посебним потребама и подстицање истих на учествовање у изради индивидуалног образовног плана.

 САРАДЊА СА ДИРЕКТОРОМ, СТРУЧНИМ САРАДНИЦИМА, ПЕДАГОШКИМ АСИСТЕНТОМ И ПРАТИОЦЕМ ДЕТЕТА, ОДНОСНО УЧЕНИКА

-Рад и радне задатке остварила сам и изводила индивидуално, у стручним тимовима и у сарадњи са стручним сарадницима, педагошким асистентом и пратиоцем ученика,

-Сарадња са директором и стручним сарадницима на припреми извештаја, планова, програма, пројеката, распореда рада и слично,

-Сарадња са директором, стручним сарадницима, педагошким асистентом и пратиоцем ученика на координацији активности у пружању подршке ученицима,

-Сарадња са директором, стручним сарадницима на истраживању и решавању специфичних проблема и потреба установе.

 САРАДЊА У СТРУЧНИМ ОРГАНИМА И ТИМОВИМА

-Учествовала сам у раду стручних органа, већа, педагошког колегијума и тимова установе који се образују ради остваривања одређеног задатка, програма или пројекта,

-Сарадња и размењивање информација са стручним сарадницима(педагог школе) , учествовање у унапређивању образовне праксе,

-Информисање стручних органа о праћењу постигнућа ученика којима је потребна додатна образовна подршка из домена рада логопеда школе.

САРАДЊА СА НАДЛЕЖНИМ УСТАНОВАМА, ОРГАНИЗАЦИЈАМА, УДРУЖЕЊИМА И ЈЕДИНИЦОМ ЛОКАЛНЕ САМОУПРАВЕ

-Сарадња са другим образовним, здравственим, социјалним установама (школама, домовима здравља, специјализованим здравственим установама,предшколском установом, општином, министарством и др.) значајним за остваривање циљева образовно-васпитног рада,

-Сарадња са локалном самоуправом и широм друштвеном средином ради остваривања циљева образовно-васпитног рада и добробити ученика.

ВОЂЕЊЕ ЕВИДЕНЦИЈЕ, ПРИПРЕМА ЗА РАД И СТРУЧНО УСАВРШАВАЊЕ

1. Вођење евиденције о сопственом раду, реализацији планираних активности и раду са децом, односно ученицима,

2. Вођење евиденције, по потреби, о извршеним анализама и истраживањима,

3. Припрема за све послове предвиђене годишњим програмом и оперативним плановима рада логопеда,

4. Прикупљање и на одговарајући начин чување и заштита материјала који садржи личне податке о деци, односно ученицима,

5. Стручно усавршавање праћењем стручне литературе и периодике,похађањем акредитованих семинара и других стручних скупова,

6. Учествовање у организованим облицима размене искуства и сарадње са другим стручним сарадницима дефектолозима и логопедима

Како је говор jeдно од основних средстава за комуникацију и социјализацију деце, односно ученика и преношење знања, било усмено или писано, то сметње, тешкоће и специфичности у говорној комуникацији могу бити препрека за постизање успеха као и за интелектуални, емоционални и социјални развој.

Мој рад у школи обухвата превенцију, идентификацију, дијагностику, стимулацију и рехабилитацију деце, односно ученика са проблемима у говорно-језичком развоју.

Свој рад остварујем кроз индивидуални рад са ученицима, учитељима, родитељима, односно старатељима и кроз сарадњу са другим учесницима у васпитно-образовном процесу, користећи различите методе, облике рада (индивидуални и групни рад, саветодавни и инструктивни рад) и технике рада.

 Анализирам, предвиђам, осмишљавам, подстичем и усмеравам говорно-језички развој вербалне комуникације тако да она буде у потпуности усклађена са потребама и развојним потенцијалима деце у предшколској установи, односно ученика у установи и користи савремена научна знања у циљу обезбеђивања оптималних услова за подршку деци, односно ученицима са тешкоћама у психофизиолошком развоју у савладавању индивидуалних или прилагођених програма.

У мом програму рада су наведени општи циљеви и задаци рада логопеда, као и попис послова којима се они остварују. На основу њега у школи, ради и њених специфичности, припремам свој годишњи програм рада. Годишњи програм садржи: области рада, да ли те области припадају посредном или непосредном раду и време реализације. При планирању имам у виду да постоје послови који се реализују током целе године и они који су фиксирани само у одређеном периоду. Водим рачуна да оптимално планирам активности (број и трајање), како би обезбедила максимални квалитет у раду.

Због природе посла и динамике рада у школи потребно је да имам осећај за приоритет, да бирам облике и методе рада који обезбеђују ефикасност и ефектност.

Наведени циљ и задатке остварујем обављањем следећих стручних послова:

1. Логопедска процена и примена стандардизованих логопедских мерних инструмената,

2. Логопедска превенција, едукација и саветовање,

3. Логопедска евалуација.

О свом раду води евиденцију у следећој документацији: протокол о доласима деце на третмане,евиденција о раду са учеником у школи ( име и презиме детета, датум и разлог рада).

 Подносилац извештаја

 Јасмина Маринковић, логопед

### 4.7.3.Извештај о раду педагога школе

Послове стручног сарадника, педагога у оквиру педагошко службе, у току школске 2023/24. године, обављала је дипломирани педагог Сара Ћоровић Радуловић.

Програмски задаци педагога реализовани су кроз следећа подручја рада:

1. планирање и програмирање образовно-васпитног рада

2. праћење и вредновање образовно-васпитног рада,

3. рад са наставницима,

4. рад са ученицима,

5. рад са родитељима/старатељима,

6.рад са директором, стручним сарадницима, педагошким асистентом и пратиоцем ученика,

7. рад у стручним органима и тимовима,

8. сарадња са надлежним установама, организацијама, удружењима и јединицом локалне самоуправе

9. вођење документације, припрема за рад и стручно усавршавање.

Посао педагога обухвата рад и активности у вези са наведеним областима. Оне су међусобно повезане током практичног рада.

Према расподели обавеза током школске 2023/2024. године које су обухваћене у Годишњем плану рада школе, педагог је учествовала у раду као члан тимова и комисија:

1. Члан педагошког колегијума

2. Члан тима за школски програм

3. Члан тима за обезбеђивање квалитета и развој установе

4. Члан тима за инклузивно образовање

5. Члан комисије за израду распореда часова

6. Члан мкомисије за полагање Завршног испита

7. Члан Тима за веб сајт презентацију школе

8. Члан тима за изрдау Годишњег плана рада

9. Модератор ученичког парламентa

**I Планирање и програмирање образовно – васпитног рада**

У току првог полугодишта школске 2023/24.године педагог је обављала следеће активности:

- Учешће у изради планова и програма рада стручних органа школе;

- Израда Школског програма

- Израда годишњег и месечних планова рада педагога;

- Учешће у планирању и реализацији пријема првака;

- Учешће у осмишљавају и остваривању школе као пријатног амбијента (панои) за ученике, наставнике, родитеље;

- Учешће у изради Плана и програма рада ученичког парламента.

- Учешће у планирању и организовању појединих облика сарадње са другим институцијама ( Црвени крст, Дечији савез општине Рашка, Центар за културу Градац, Центар за социјални рад Рашка, Дневни боравак за децу са сметњама у развоју, Канцеларија за младе, Интерресорна комисија)

- Планирање пројектних активности „Улога школе у првенцији и заустављању дигиталног

насиља“

- Припреми плана активности за Дечију недељу.

- Израда плана стручног усавршавања педагога.

**II Праћење и вредновање образовно – васпитног рада**

- Праћење и вредновање образовно – васпитног рада установе, од стране педагога

-Педагог школе радила је на прегледу годишњих и оперативних планова наставника предметне и разредне наставе и састављала извештаје о потребним корекцијама. Такође, редовно је вршено праћење поштовања правила понашања ученика, као и ефекта саветодавног рада са ученицима који врше повреду правила понашања.

- Кроз посете часовима, комуникацију са наставницима и прегледе Дневника рада током школске године, педагог школе је пратила и имплементацију Правилника о оцењивању.

- Редовно су праћена и постигнућа ученика на крају класификационих периода, као и предлагање мера за њихово побољшање.

- Током школске 2023/24. педагог је координирала и самим тим и пратила реализацију рада Тима за инклузивно образовање.

- Праћење одржавања Дечије недеље уз учешће у планираним активностима.

- Посебан допринос педагог је дала у обради, интерпретацији резултата Пробног завршног испита, а потом и самог Завршног испита.

- Извештај о раду школе за школску 2023/2024. Годину

**III Рад са наставницима**

Рад са наставницима током школске године био је заступљен кроз:

- Сарадњу са наставницима кроз учешће у раду тимова и стручним органима школе чији је рад предвиђен Планом рада за школску 2023/24. годину.

- Рад са наставницима укључивао је прегледање планова и програма и пружана им је помоћ у корекцији истих уколико је постојала потреба за тим, присуствовање часовима свих облика рада и давање повратне информације, савета за унапређење наставе.

- Сарадња са одељењским старешинама огледала се у помоћи приликом вођења одељења, решавању дисциплинских и осталих конкретних проблема, вођење документације, одржавање предавања ученицима на часовима одељенских заједница. Остварена је квалитетна сарадња са одељењским старешинама који су спроводили појачан васпитни рад, као и индивидуални план заштите.

- Наставницима који су радили на замени пружена је адекватна помоћ и дате инструкције за рад у настави (писање припрема и планова, вођење документације).

- Преглед и инструкције за кориговање пропуста у вођењу педагошке евиденције у Дневницима рада

- Педагог је сарађивала са учитељима и наставницима кроз учешће у реализацији радионица током трајања Дечије недеље.

- Сарадња са наставницима у реализацији активности које су дефинисане Планом рада ученичког парламента током школске године одвијала се периодично.

- Сарадња са наставницима и одељењским старешинама првог и другог циклуса у реализацији пројектих фаза пројекта које је школа реализовала током целе године.

- Педагог је пружала саветодавну помоћ наставницима кад год су затражили савет, подршку, а односи се на понашање ученика на часу, однос између самих ученика.

**IV рад са ученицима**

Рад са ученицима у току шк. 2023/24. године је обухватао следеће активности школског

педагога:

- Тестирање ученика за упис у први разред основне школе.

- Идентификовање и саветодавни рад са ученицима који имају тешкоће у учењу и понашању.

-Континуирано праћење адаптације ученика првог и петог разреда.

-Рад са ученицима реализован је кроз индивидуални саветодавни и групни у оквиру часова одељенске заједнице.

- Пружање помоћи и подршке у раду ученичког парламента, која се огледала у припреми седница, договору са председником УП, органозовање и реализација активности у складу са Годишњим планом рада УП ( Хуманитарна акција, Безбедност на интернету, Светски дан књиге и ауторских права, Дан жена-планирање радионица са ученицима)

- Реализовање радионице у оквиру пројекта „Улога школе у првенцији и заустављању дигиталног насиља“

- Реализовање активности са ученицама шестог разреда у оквиру предавања Пубертет и лична хигијена.

**V Рад са родитељима**

Сарадња педагога са родитељима је током године реализована како на иницијативу родитеља тако и на иницијативу педагога у сарадњи са одељењским старешином ученика.

Рад са родитељима ученика у овом периоду обухватио је следеће послове школског педагога:

- Пружање помоћи родитељима чија деца имају тешкоће у развоју, учењу и понашању;

- Учешће у припреми обавештења која се односе на родитеље/старатеље ученика.

-Планирање начина учења и праћења постигнућа ученика од стране родитеља.

- Упућивање и информисање родитења о ресурсима које локална средима има у смислу финансијске подршке ученику у виду обезбеђивња беплатне кухиње, екскурзије, рекреативне наставе, једнократне помоћи...

**VI Рад са директором, стручним сарадницима**

- Са директором и стручним сарадницима – логопедом и библиотекарем остварена је континуирана сарадња која је резултирала правовременом реализацијом свих планираних активности.

- Учешће у припреми извештаја, саопштења и обавештења за чланове Одељењског и Наставничког већа.

- Сарадња је остварена кроз припремање различитих докумената, прегледање педагошке документације, припремање разних извештаја и сачињавање образаца са циљем унапређења рада

- Сарадња са директором и стручним сарадницима је остварена у оквиру рада стручних актива, тимова, већа.

- Сарадња у организацији рада школе (замене одсутних наставника, организације ваннаставних активности, обавештења за наставнике и ученике, прикупљање података и попуњавање табела прослеђених од надлежног Министарства и Школске управе...)

-Планирањешколске славе Светог саве, Дана школе

**VII Рад у стручним органима и тимовима**

Педагог је током школске 2023/24. године учествовала у раду тимова унутар школе и то:

-Координатор тима за израду Школског програма

- Члан тима за израду Годишњег плана рада школе

-Члан Педагошког колегијума

-Члан тима за обезбеђивање квалитета и развоја установе

-Члан тима за превенцију вршњачког насиља

- Присуство на свим седницама Ученичког парламента

**VIII Сарадња са надлежним установама**

Сарадњу са стручним институцијама, друштвеном средином и стручно усавршавање педагог је реализовао кроз следеће активности:

- Сарадња са Канцеларијом за младе Рашка;

- Сарадња са Центром за социјални рад Рашка;

- Сарадња са Интерресорном комисијом;

- Сарадње са осталим основним и средњим школама из локалне заједнице;

- Присуство састанцима Подружнице стручних сарадника Краљево;

- Сарадња са стручним сарадницама из других школа током целе године;

- Комуникација са асистентима и организација њиховог рада и давање инструкција за пружање помоћи ученицима са потешкоћама у развоју.

**IX Вођење документације, припрема за рад и стручно усавршавање**

Као што је годишњим и оперативним планирањем рада предвиђено, педагог се припремала за индивидуални и групни рад са ученицима, рад са наставницима, учешће у раду стручних органа и тимова као и за сарадњу са надлежним установама – припремом одговарајућих упитника, писањем извештаја и анализа.

- Педагог је водила документацију о свом раду на дневном нивоу припремала месечне планове за рад.

- О раду са ученицима, раду са наставницима, раду тимова чији је координатор, кроз сарадњу са институцијама континуирано је вођена евиденција, написани су и предати потребни извештаји.

- Током године педагог школе се и стручно усавршавала у оквиру и ван установе. Присуством на састанцима Подружнице Педагошког друштва из Краљева, одржавањем радионица и похађање на стручним скуповима

- Правилник о сталном стручном усавршавању предвиђено је и стручно усавршавање запослених унутар установе. Детаљан извештај о стручном усавршавању педагога школе, налази се у Извештају о стручном усавршавању запослених који је достављен у електронском облику координатору тима за стручно усавршавање.

Извештај поднела,

Сара Ћоровић Радуловић

## 4.8.Извештај о раду стручних већа

### 4.8.1.Стручно веће разредне наставе

Стручно веће из области разредне наставе је реализовало планиране активности за школску 2023/2024. годину,кроз састанке који су се редовно одржавали по Годишњем плану,као и кроз ванредне седнице које су одржане по потреби. Веће су чинили сви учитељи од првог до четвртог разреда, а руководилац Већа је била Наташа Николић.

Реализоване су следеће активности:

-Планирање годишњих и месечних планова учитеља.

-У холу Школе 1.9.2023. год учитељи и ученици су припремили приредбу поводом уписа првака Добро дошли прваци

-Анализа иницијалних тестова из области Српски језик, Математика, Природа и друштво, Свет око нас

-Праћење реализације индивидуалних наставних планова рада,анализа успеха и дисциплине ученика на крају сваког класификационог периода.

-Континуирана сарадња са директором, ППслужбом и секретаријатом школе.

-Размена искуства међу колегама из редовног процеса наставе,из комбинованих одељења, као и са колегама који раде са ученицима по ИОПу.

-Учешће учитеља у активностима школе око обележавања Светог Саве, Дана школе, Дечије недеље,обележавање спортског дана, Уличног кроса, Сајма спорта,Недеље здраве хране, одељенских приредби, излета, рекреативне наставе....

-Припрема ученика на учешћу на конкурсима Шарено јаје, Шаренијада, Осми март-празник жена, Свети Сава...

-Договор учитеља око избора уџбеника за наредну школску годину.За ученике првог разреда изабрани су уџбеници издавачке куће Логос, а за ученике другог разреда издавачке куће Клет. Након анализе понуђених уџбеника закључили смо да по садржајности, квалитету и потребама ученика ови уџбеници задовољавају наше стандарде.

-Припрема ученика за такмичеља и анализа постигнутих резултата.Наши рецитатори су ове године остварили завидне резултате, имали смо учешће на Републичком такмичењу рецитатора.

-Сарадња учитеља са локалном заједницом( ватрогасци, Црвени крст, Центар за културу Градац, Саобраћајном полицијом, Националним парком Копаоник)

-Стручно усавршавање учитеља и анализа посећених семинара.Учитељи су посетили следеће семинаре Модул 1, Модул 2, НТЦ систем учења-развој креативног и функционалног размишљања, Програм обуке за дежурне наставнике на завршном испиту, учествовали на Учитељијади у Кладову.

-Стручно усавршавање учитеља кроз присуство на стручним скуповима и трибинама.

-Разматране су и мере побољшања сарадње учитеља и наставника како би се што више ускладио рад и олакшао прелаз ученика у пети разред. Одржан је састанак учитеља чији ученици прелазе у пети разред и њихових разредних старешина на коме се разговарало о понашању и постигнућима ученика.

-Припрема реализације рекреативне наставе у Ивањици.

Извештај поднела

Наташа Николић, наставник разредне наставе

### 4.8.2.Стручно веће за природно-математичку групу предмета

Чланови актива су: Владимир Радошевић(проф. математике), Јелица Томовић(проф. математике), Ивица Бишевац(проф. математике), Снежана Милутинивић(проф. физике и хемије), Ружица Моравчић Жупањац (проф. хемије), Ана Мишовић (проф. хемије), Бранкица Петровић(проф. билогије), Петровић Петар(проф. географије), Милица Диздаревић(проф. географије), Александар Симивић(проф. географије), Милена Кнежевић (проф. математике).

Место реализације састанака-кабинет математике.

У току школске године одржано је 10 седница актива природно-математичке групе предмета.

Прва седница одржана је 31.08. 2023.год., усвајањем извештаја са предходне седнице.

Једногласно на нивоу већа усвојена је тема за тематску недељу под називом:" Када се многе руке сложе и удруже". Донета је одлука да план рада стручног већа направи новоизабрани председник: Владимир Радошевић. Подељени су задаци за наредну школску годину.

Друга седница одржана је 26.09.2023.год. , усвајањем записника са предходне седнице. На седници Стручног већа конституисано је Стручно веће уз присуство свих чланова актива. За председника актива једногласно је изабран проф. математике Владимир Радошевић, а за записничара проф. географије Петровић Петар.На седници је донешен и усвојен план рада актива на предлог председника актива. Донета је и усвојена одлика око усаглашавања критеријума оцењеивања у скалду са правилиником оцењивању за о.ш. Донета је одлука о усаглашавању оперативних планова рада, донета је одлука о изради извештаја о резултатима иницијалног тестирања за све предмете ове групе предмета, донета је одлука на који начин ће бити реализована додатна, допунска и припремна настава, донетај је одлука на који начин ће се користити иновативне методе и приступи рада, набавка потребних учила.

Трећа седница одржана је 29.10. 2023.год., усвајањем записника са предходне седнице. На овој седници разматрало се о обележавању: Дечје недеље, идентификацији ученика за додатну и допунску наставу, обележавање да животиња и заштите животне средине.

Четврта седница одржана је 28. 11. 2023.год., усвајањем записника са предходен седнице. На овој седници разматрало се о интензивирању додатне наставе, анализирао се успех ученика из природно-математичких наука на крају класификационог периода, усвојен је план припрема ученика за такмичења. Усвојен је план стручног усавршавања већа и актива, евалуације одржаних угледних предавања сарадничких часова и тематских дана.Разматрало се о тешкоћама у савладавању наставног градива и пружању помоћи слабијим ученицима.

Пета седница одржана је 25.12. 2023.год., усвајањем записника са предходене седнице. На овој седници разматрало се о обележавању Светског дана сиде, успеху ученика на крају 1. полугодишта и мерама за њихово побољшање, посети фестивалу науке у Београду, планирању школских такмичења, избору уџбеника за 5.и 6. раз. школске 2024/25.год.

Шеста седница одржана је 24.02.2024.год., усвајањем записника са предходне седнице. На овој седници разматрало се о обележавању националног дана пушења, стручном усавршавању, избору уџбеника за школску 2024/25.год., такмичењима.

Седма седница одржана је 26. 03. 2024.год., усвајањем записника са предходне седнице. На овој седници разматрало се о резултатима такмичења, припреми за даља такмичења, обележавању заштите вода 22.03., планирању дана науке, стручном усавршавању наставника, такмичењима.

Осма седница одржана је 29. 04. 2024.год., усвајњем записника са предходне седнице. На овој седници се разматрало о учешћу на такмичењима, обележавању дана планете Земље, дана заштите вода.

Девета седница одржана је 28.05.2024.год.,усвајањем записника са предходне седнице. На овој седници разматрало се о резултатима са Републичког такмичења, професионалној орјентацији ученика 8.раз., обележавању месеца математике, организацији припремне наставе.

Десета седница одржана је 10.06. 2024.год., усвајањем записника са предходне седнице. На овој седници разматраало се о успеху ученика на крају школске године, организацији и релизацији завршног испита, раду чланова већа на крају школске године.

 Извештај поднео,

 Петровић Петар

### 4.8.3.Стручно веће за групу предмета за вештине и уметност

Стручно веће уметности и вештина обухвата предмете: физичко и здравствено васпитање, ликовну и музичку културу, технику и технологију и информатику и рачунарство. Ради се о предметима које деца радо прихватају па можемо рећи да је постигнути успех очекиван и задовољавајући.

Стручно веће чине наставници:

1. Роглић Анђелија, наставник ликовне културе;

2. Ивановић Анђелка, наставник музичке културе - руководилац Већа;

3. Вучетић Марко, наставник физичког и здравственог васпитања;

4. Милојевић Данијела, наставник технике и технологије и рачунарства и информатике;

5. Малешевић Тања, наставник технике и технологије;

6. Сочанац Оливера, наставник технике и технологије;

7. Дугалић Душан, наставник физичког васпитања и

8. Трајковић Горан, наставник ликовне и музичке културе.

Чланови Стручног већа су имали састанке сваког месеца у току школске 2023/2024. године. Записници са седница Већа се налазе у документацији код педагога школе и евидентирани су у Ес дневнику.

 За председника Стручног већа предложена је и изабрана Aнђелка Ивановић, наставница музичке културе. Уважено је прошлогодишње правило, да председник буде и записничар. Договорен је начин рада и динамика састанака . Веће је радило у седницама према Статуту школе.

На седницама у току школске године су обрађиване следеће теме и то:

- Анализа успеха ученика

- Припрема ученика за такмичења,

- Учешће наставника на семинарима,

- Припрема и поставка изложбе поводом школске славе Св. Саве,

- Организовање и реализовање приредбе поводом прославе школске славе,

 -Учешће ученика на такмичењима и анализа постигнутих резултата,

- Стручно усавршавање наставника,

- Одабир уџбеника за ученике 5.и 6. разреда

- Обележавање Дана жена

- Припрема и поставка школских изложби

- Сарадња са Дечијим савезом Општине Рашка

- Припрема ученика за такмичење у познавању саобраћаја,

- Припрема за крос РТС-а,

- Израда и поставка ускршњих декорација у холу школе,

- Посета разним изложбама ,

- Реализација и резултати кроса РТС –а,

- Уређивање и одржавање школског сајта,

- Припрема и поставка изложбе од рециклираног материјала,

- Завршна мерења ученика ради праћења њиховог развоја,

- Анализа постигнутог успеха ученика на одржаним такмичењима

- као и многе остале теме под тачком разно.

Почетак сваке школске године протекао је у непосредним контактима на релацији „наставник – ученик“ па је тако било и ове године.

Први час 1.септембра био је час одељенског старешине где су се ученици информисати о смерницама које је упутило Министарство просвете и раду школе у прве две недеље, где је у првој недељи било планирано низ радионица на теме које су одабрала стручна веће и активи, а све у циљу развијања емпатије, толеранције, јачању међуљудских односа и борби против насиља, а у другој недељи обављена су иницијална тестирања; распореду часова, промени смена, ђачкој кухињи и сл.

Наставници музичке културе су, као и претходне школске године, на почетку првог часа пустили химну РС преко разгласа тако да су сви ученици и наставници у свечаној атмосфери започели ову школску годину.

Први састанак је искориштен за договор око реализације активности за месец септембар и почетак октобра, када ће бити реализоване активности везане за Дечију недељу.

Наставници физичког и здравственог васпитања су , као и сваке године, извршили почетна мофолошка и физичка мерења, и одабрали ученике за јесењи крос РТС-а који се традиционално одржава у септембру.

Наставници музичке културе су реализовали аудицију за пријем нових чланова у школски хор , а наставници ТиТ, ликовне културе и информатике и рачунарства одабрали надарене ученике за рад у секцијама.

Наставници су били у обавези да доставе Тиму за стручно усавршавање План стручног усавршавања за ову школску годину. Договорено је да се Веће састаје једном месечно како би имали увид у остварене активности и како би благовремено планирали реализацију нових.

Током целе школске године се активно радило према Плану које је Веће усвојило на почетку школске године. Стручно веће је веома детаљно обрађивало теме које су биле на дневном реду и својим радом много побољшало и олакшало рад ученика и наставника наше школе. Дневним редом су обухваћене све теме планиране годишњим Планом рада и расправљало се о свим питањима везаним за исте. Посебна пажња је посвећена постигнутим резултатима и оцењивању ученика. На крају сваког пресека, вршена је анализа успеха ученика и даване су препоруке на који начин побољшати успех ученика. Ученици су активно учествовали на свим школским и општинским такмичењима и прославама. С обзиром на број ученика у школи, можемо констатовати да смо задовољни резултатима које су ученици постигли.

Стручно веће сматра да су постигнути резултати задовољавајући.

Извештај поднела,

 Анђелка Ивановић, наставница музичке културе

### 4.8.4.Стручно веће за друштвено-језичку групу предмета

У току школске 2023/24.год. Стручни актив друштвено-језичке групе предмета редовно се састајао и реализовао активности предвиђене планом за наведену школску годину.

 На почетку школске године, у септембру месецу конституисано је Стручно веће, одлучено је да руководилац уједно буде и записничар, а то је Марина Радовић, професор српског језика и књижевности. На састанку су договорени и усаглашени критеријуми оцењивања, нарочито на нивоу Актива. У септембру месецу су планирани и контролни и писмени задаци како не би дошло до евентуалних подударања у терминима. Наставници су имали задатак да попуне табелу која ће бити јавно истакнута и презентована на сајту наше школе. Договорено је да се обележи Европски дан језика низом занимљивих садржаја. Наставници друштвено-језичке групе предмета су направили индивидуалне оперативне планове за ученике којима је потребна додатна помоћ и подршка.

На састанку крајем септембра направљен је план обележавања Дечије недеље пригодним програмом. Наставници друштвено-језичке групе предмета узели су учешће у свим активностима у складу са својим компетенцијама. Ученици наше школе су узели учешће у литерарном конкурсу који је расписала Црквена општина Никољачка ,,Слава на висини Богу и на земљи мир, међу људима добра воља“.

 На састанку одржаном у децембру месецу договорене су активности у вези са обележаваљем Дана Светог Саве. Разговарали смо и о учешћу наше школе у литерарном конкурсу који је расписала Црквена општина Никољачка. Говорили смо и о припреми ученика за такмичење из друштвено-језичких предмета.

У фебруару месецу смо разговарали и изјаснили се о избору уџбеника за наредну школску годину. Постојала је потреба за променом уџбеника 5.и 6.разреда, а 7.и 8.разред су остали исти издавачи као и текуће школске године за све предмете из друштвено-језичке групе предмета. Анализирали смо остварене резултате на дотадашњим такмичењима и говорили у будућој динамици припреме ученика. У оквиру стручног усавршавања, у нашој школи је одржано стручно предавање на тему ,,Е учионица" где су наставници могли да се упознају са садржајем и могућностима ове платформе, као и са примерима добре праксе. Међународни дан матерњег језика традиционално је обележен у нашој школи.

У априлу месецу разматрали смо и анализирали резултате остварене на пробном завршном испиту из српског језика и историје;бавили смо се анализаом резултата са окружних такмичења, као и резултата са рецитаторског такмичења. Договорено је и обележавање Међународног дана књиге.

На крају школске године, на састанку одржаном у јуну месецу анализиран је рад Стручног већа, као и реализација плана донетог у септембру месецу. Бавили смо се и организацијом и реализацјом завршног испита, као и оствареним резултатима.

 Извештај поднела:

Марина Радовић, наставник српског језика и књижевности

## 4.9.Извештај о раду одељењских већа

**Извештај о раду одељењског већа 1-4. разреда**

У школској 2023/2024.год. су разматрани и реализовани садржаји и активности планирани Годишњим планом рада школе.

У току школске године одржане су четири седнице Одељенског већа разредне наставе.

На почетку школске године усвојен је програм рада стручног већа. Учитељи су педагогу предали месечне и оперативне планове рада за редовну, допунску, додатну наставу, одељенску заједницу и слободне активности. Предати су планови писмених задатака, контролних вежби, тестова знања и других облика објективног проверавања ученика. Учитељи су предали своје планове стручног усавршавања. Одржани су први родитељски састанци. Ученици и родитељи су упознати са програмом заштите ученика од насиља, злостављања и занемаривања. Дат је акценат на развијање позитивног односа према раду, дисциплини, осећању дужности, одговорности и дружењу. Актив учитеља је осмислио план реализације активности у оквиру Дечије недеље. Радови су изложени на паноима учионица и у холу школе.

Седница одељенског већа за први пресек стања одржана је 4.11.2023.год. Анализиран је успех и дисциплина ученика, као и реализација образовно васпитног плана и програма. Одржани су родитељски састанци на којима се, осим о успеху и дисциплини, говорило о евентуалним проблемима и предлозима мера за решавање истих.

Следећа седница Одељенског већа разредне наставе одржана је 29.12.2023.год. На овој седници су утврђени резултати на крају првог полугодишта. Одржани су родитељски састанци и подељене су ђачке књижице. Дат је предлог мера за побољшање успеха ученика у другом полугодишту( интензивирање часова допунске наставе, као и сарадња са родитељима).

 Седница поводом трећег пресека стања одржана је 1.4.2023.год. на којој су утврђени успех и дисциплина ученика, као и реализација часова додатне, допунске наставе и слободних активности. Одржани су родитељски састанци.

Школска 2023/2024.год. је завршена 14.јуна тако да су сви часови који су били предвиђени Годишњим планом и програмом рада одржани.

Четврта седница у школској 2023/2024.год. одржана је 21.6.2024.год. На њој је утврђен успех и дисциплина на крају школске године. Родитељски састанци су одржани 28.6.2024.год. и подељене су ђачке књижице.

 Извештај поднела,

Славица Бачанин

**Извештај о раду одељенског већа 5. разреда**

Одељенско веће 5. разреда чине три одељења 5/1,5/2 и 5/3 чије су разредне старешине:

5/1 – Јелица Томовић, наставник математике

5/2 – Јелица Остраћанин, наставник енглеског језика (замена за Бранку Павловић)

5/3 – Јелена Михајловић, наставник српског језика и књижевности(замена за Сару Нинчић Граховац)

У петом разреду је било укупно 66 ученика, од којих је двоје ученика радило по ИОП-2.

Прва седница одељењског већа је одржана 4.9.2023. Овој седници су присуствовали и наставници разредне наставе који су у претходној школској години предавали садашњим ученицима петог разреда са циљем прикупљања информација о ученицима, њиховим ососбинама и специфичностима.

Остала четири одељењска већа су одржавана након сваког пресека стања. На овим седницама смо се бавили најважнијим питањима образовно-васпитног рада. Тема сваког одељењског већа била је анализа успеха и владања ученика, мере за побошање успеха и изостајање ученика са наставе.

На првом пресеку стања је било 13 ученика са 22 недовољне оцене(српски језик-3, енглески језик-4, немачки језик-5, математика-5, техника и технологија-4, биологија-1). На крају првог полугодишта је било 4 ученика са недовољним успехом.

На трећем пресеку стања, у петом разреду, је било чак 18 ученика са укупно 38 недовољних оцена.

На крају другог полугодишта само два ученика су имала недовољне оцене. Они су упућени на поправни испит из математике. Остали ученици су остварили следећи успех: одличан-23, врло добрих-25, добрих-16.

Поред ових тема говорили смо о успеху појединих ученика на такмичењима као и реализацији екскурзије.

Владање већине ученика је било на високом нивоу, док је њих петоро имало оцену врло добро(4) и четворо оцену добро (3).

 Извештај поднела,

Јелица Томовић, наставник математике

 **Извештај о раду одељенског већа 6. разреда**

Одељенско веће 6. разреда чине три одељења 6/1,6/2 и 6/3 чије су разредне старешине:

6/1 – Марко Вучетић, наставник математике

6/2 – Данијела Милојевић , наставник српског језика

6/3 – Ивица Бишевац , наставник енглеског језика

Укупан број ученика 6. разреда је 57.

Одељењска већа су одржавана на крају сваког класификационог периода. Одељењска већа су се бавила најважнијим питањима образовно-васпитног рада. Разматрана су следећа питања:

 - успех и изостајања ученика на крају сваког класификационог периода ,

 - изрицање васпитних мера ,

- анализа изостајања ученика

- похваљивање ученика који постижу добар успех и редовно похађају наставу

- разматрани су критеријуми оцењивања и предлози мера за побољшање успеха,

- организација слободних активности ученика

 - доношење одлуке о похвалама, наградама и васпитно-дисциплинским мерама,

- извештај о реализацији екскурзија,

- запажања о реализацији редовне наставе, допунске и додатне наставе у школи

- резултати постигнути на такмичењими

Детаљан преглед записника налази се у ес-дневницима.

 Руководилац већа,

Данијела Милојевић

**Извештај о раду одељењског већа 7. разреда**

Одељенско веће 7. разреда чине три одељења 7/1, 7/2 и 7/3 чије су разредне старешине:

7/1 – Владимир Радошевић(до ДД.ММ.2023), наставник математике и Милена Кнежевић(од ДД.ММ.), наставник математике

7/2 – Миљана Виријевић , наставник српског језика

7/3 – Звездана Петровић , наставник енглеског језика

Укупан број ученика 7. разреда је 62.

Одељењска већа су одржавана након сваког пресека стања(укупно четири). Одељењска већа су се бавила најважнијим питањима образовно-васпитног рада. Разматрана су следећа питања:

 - успех и изостајања ученика на крају сваког класификационог периода ,

 - изрицање васпитних мера ,

- анализа изостајања ученика

- похваљивање ученика који постижу добар успех и редовно похађају наставу

- разматрани су критеријуми оцењивања и предлози мера за побољшање успеха,

- организација слободних активности ученика

 - доношење одлуке о похвалама, наградама и васпитно-дисциплинским мерама,

- извештај о реализацији екскурзија,

- запажања о реализацији редовне наставе, допунске и додатне наставе у школи

- резултати постигнути на такмичењими

Детаљан преглед записника налази се у ес-дневницима.

 Руководилац већа , М. Виријевић

**Извештај о раду одељенског већа 8. разреда**

У оквиру школске 2023/24.године седнице одељењског већа одржане су по плану .

 На седници одељењског већа одржаној 7. новембра дневни ред је:

-Анализа успеха ученика на крају првог класификационог периода школске 2023/24. године
-Анализа владања ученика у претходном периоду

-Текућа питања

Разредне старешине су известиле одељењско веће о ученицима који имају недовољне оцене:о броју недовољних оцена по ученику, као и предметима који ученицима стварају највише тешкоћа у учењу. Такође и о ученицима са смањеним оценама из владања. Сви наставни садржаји реализују се према утврђеном распореду. Допунска настава се реализује из предмета српски језик, математика, енглески језик и физика.

Одељењско веће одржано 29.децембра. Дневни ред:

-Анализа успеха и владања на крају првог полугодишта школске 2023/2024.

-Реализација часова редовне наставе и ваннаставних активности

-Текућа питања(родитељски састанци)

Разредне старешине су известиле одељењско веће о постигнутом просечном успеху одељења, ученицима који имају недовољне оцене:о броју недовољних оцена по ученику. Такође и о ученицима са смањеним оценама из владања. Сви наставни садржаји реализују се према утврђеном распореду.

Одељењско веће одржано 26. марта. Дневни ред:

-Успех и дисциплина на крају трећег класификационог периода.

-Текућа питања

Разредне старешине су известиле одељењско веће о ученицима који имају недовољне оцене и о броју недовољних оцена по ученику. Такође и о ученицима са смањеним оценама из владања. Сви наставни садржаји реализују се према утврђеном распореду.

-Успех и дисциплина ученика на крају другог полугодишта.

-Текућа питања

Разредне старешине су известиле одељењско веће о реализацији наставних садржаја,успеху и владању ученика на крају школске 2023/24. године. Предложени су ученици за похвале и награде, тј. за Вукове дипломе и дипломе Доситеј Обрадовић.

Извештај поднео,

Душан Дугалић

## 4.10.Извештај о раду стручног тима

###  4.10.1.Тим за заштиту од дискриминације, насиља, злостављања и занемаривања

Чланови Тима за заштиту од дискриминације, насиља, злостављања и занемаривања у школској 2023/2024. години били су:

-Мирко Пузовић, директор Школе

- Јасмина Маринковић, логопедица- координатор Тима

- Сара Ћоровић Радуловић, педагошкиња

- Срећко Миловић, школски полицајац

- Славица Нешовић, дефектолог

- Јадранка Премовић, секретар Школе

- Др Вељко Андрић, лекар

- Душан Дугалић, наставник физичког васпитања

- Андријана Миленковић, Центар за социјални рад

- Јелена Трикош, представник Савета родитеља

- Наташа Јовановић, наставник разредне наставе

 - Миљана Виријевић, наставник српског језика

Састанцима су присуствовали чланови тима, родитељи ученика и наставници по потреби. Тим се састао осам пута ове школске године. На састанцима је анализирано стање безбедности у Школи, предлагане мере превенције, доношене су одлуке о интервентним мерама, анализирани су ефекти превентивних и интервентних мера и вођени записници са одржаних састанака.

Планом за безбедност ученика од дискриминације, насиља, злостављања и занемаривања предвиђене су и реализоване следеће активности: на родитељским састанцима родитељи су упознати са врстама и нивоима насиља и начином поступања у ситуацијама насиља. Током године, на седницама Наставничком већу су запослени, а на часовима одељењске заједнице, ученици упознати са врстама и нивоима насиља, као и начином поступања у ситуацијама насиља.

Говорили смо о безбедности деце на интернету, превенцији и заштити деце од трговине људима, злоупотреби наркотика и алкохола, безбедном коришћењу интернета и друштвених мрежа, насиљу као негативној друштвеној појави. Ову идеју треба задржати и у наредним школским годинама. Ученицима држе пажњу и јак утисак остављају наставници и учитељи који им говоре из искуства о реалним ситуацијама и негативним последицама које насиље оставља (полицајци, инспектори,...).

Тим је разматрао седам ситуација насиља. Све ситуације су се догодиле у вишим разредима. Предузете мере: у четири ситуације је дат предлог да се ученицима смањи оцена из владања. Тим је укључивао стручне сараднике Школе, обављање разговора са ученицима и са родитељима. Такође, предлог Тима био је реализација тема о вештинама ненасилне комуникације у оквиру одељењске заједнице, као и реализовање радионица на тему: Шта је то насиље, предрасуде и стереотипи, прихватање и неприхватање у групи, конструктивно решавање ненасилних ситуација. Све ситуације заведене су у школској документацији ( у записницима са састанка тима).

Ефекти предузетих мера интервенције: Ученици нису понављали насилно понашање након предузетих мера.

Закључак: Тим сматра да је неопходно на часовима одељењског старешине континуирано радити на превазилажењу тешкоћа у комуникацији међу ученицима и јачању личних компетенција ученика (самопоуздање, асертивност,...). Треба наставити са квалитетном сарадњом са родитељима као кључним ресурсом у превазилажењу тешкоћа. Појачати дежурство наставника. Додатно васпитно утицати на ученике и предочити им све последице злоупотребе мобилног телефона.

Ученици се осећају безбедно у Школи и сматрају да одељењске старешине увек реагују када им се пријави насиље.

Извештај поднела,

Јасмина Маринковић, стручни сарадник-логопед

### 4.10.2.Тим за стручно усавршавање

Током школске 2023/24. године одржано је четири састанка Тима за стручно усавршавање. Састанцима су председавали директор школе – Мирко Пузовић и педагогица Сара Ћоровић Радуловић. Састанцима су присуствовали и чланови Тима за стручно усавршавање:Марија Колаковић као координатор зима, Звездана Петровић.Радоје Танасковић, Лејла Шаљић, Тања Малешевић.

 Током првог класификационог периода, наставници су предавали планове о активностима предвиђеним планом и програмом рада Школе.Планови се налазе код координатора тима у електронској форми. На сваком састанку су предлагане мере за осигурање квалитета и унапређивање образовно-васпитног рада Школе. Поменуте су активности које се тичу интерних стручних усавршавања организованих у оквиру школе у циљу унапређења квалитета наставе.

 Континуирано су се пратила постигнућа ученика , како у школи, тако и на такмичењима, као и освајање медаља, похвала, захвалница. Унапређена је сарадња са наставним базама, подржано је укључивање ученика у рад школских секција и иницирање хуманитарних и других акција ученика. У школској 2023/24. години акценат је стављен на стручно усавршавање наставника које се одвијало кроз интерне едукације, путем угледних часова, праћења вебинара, узајамних посета часовима, семинара акредитованих од стране Завода за унапређивање образовања и васпитања, и самосталног усавршавања наставника путем интернета, стручне литературе и стручних часописа. Поједини наставници су присуствовали Стручним скуповима који су се реализовали како у нашем граду, тако и у окружењу.Већина наставника је прошла обуку за Дежурне наставнике за завршни испит Члановима Тима за стручно усавршавање педагогица је дала детаљна упуства за израду Извештаја о раду тима.

 На почетку трећег класификационог периода одржан је један састанак Тима за стручно усавршавање где се урадила ревизија докумената које су наставници прилагали до тог периода, а која се односе на активности везане за стручно усавршавање. Сви чланови тима су пратили упутства која је дао директор Школе Мирко Пузовић.

 На четвртом састанку смо разговарали о досадашњим обављеним активностима у и ван установе. Договорили смо се да сви појединачни извештаји буду код сваког наставника , који ће да води свој портфолио и по потреби, да га да на увид.

ПЛАН РАДА ТИМА ЗА СТРУЧНО УСВРШАВАЊЕ

СЕПТЕМБАР 2023. :Постигнут је договор да Тим и ове школске године ради у истом саставу.Донетје план рада Тима СУ. Учитељи и наставници битребало да ураде план личног СУ( што је и урађено, планови су предати и налазе се у бази података код координатора тима).У месецу септембру су реализовани семинари за предметну наставу Дете у кризи савременог образовања.Такође је обележен и Међународни дан озонског омотача.

ОКТОБАР 2023. Прве недеље октобра обележена је Дечија недеља, као и Трка за срећније детињство(јесењи крос). 21.10.2023. Обележен Дан сећања на жртве Другог светског рата.

НОВЕМБАР 2023. Је реализован Програм обуке за наставнике разредне наставе за предмет Дигитални свет 1,2,3,4. 8.11.2023. обележен је и Дан просветних радника .Одржани су и стручни скупови. Присуство на семинару Учимо сви заједно.

ДЕЦЕМБАР 2023. Реализоване су посете и анализе угледних часова. Присуство на презентацији уџбеника. Реализовано је више педагошких радионица. Припема одељењских новогодишњих приредби.

Вршњачко насиље, превенција, препознавање и интервенција у установама образовања и васпитања (семинар)

ЈАНУАР 2024. Припрема приредбе поводом прославе Светог Саве. 29.2.2024. реализован је Програм обуке наставника за реализацију наставе оријентисане ка исходима учења.

ФЕБРУАР 2024. Реализација семинара и стручних скупова по избору наставника.

МАРТ Припрема одељенских приредби у нижим разредима поводом 8.марта.

АПРИЛ 2024, Реализоване су изложбе ученичких радова.Реализација понуђених семинара,, Стручни скуп, трибина(Ментална снага за сваки дан)

МАЈ 2024.Реализован Крос РТС –а.

ЈУН 2024. Обука за дежурне наставнике на завршном испиту

 Извештај поднела,

 Марија Колаковић, наставник разредне наставе

### 4.10.3.Тим за културу и јавну делатност школе

Школска година у нашој школи започела је 1.септембра 2023.године по моделу непосредне наставе.

Тим за Културну и јавну делатност школе одржао је свој први састанак 15.9.2023. године и на њему је изабран руководилац Тима и усвојен је План активности за школску 2023/2024. годину.

Тим састављен од наставника српског језика ( Марина Радовић, Миљана Виријевић и Сара Нинчић Граховац) , музичке и ликовне културе ( Анђелка Ивановић, Анђелија Роглић и Горан Трајковић), информатике и рачунарства ( Данијела Милојевић) и наставника разредне наставе (Марија Мартаћ Колаковић ) , своје састанке одржавао је континуирано према Плану активности који је усвојен на првом састанку септембра 2023. За руководиоца Тима изабрана је Анђелија Роглић.

Трудили смо се да обележимо све важне датуме као и претходних година и да одржимо континуитет у раду. Свечани пријем првака и Дечија недеља традиционално су обележени разним активностима – свечаном приредбом за дочек ђака првака, разним радионицама на тему људских права, спортским активностима, изложбама и сл.

Током децембра месеца реализоване су креативне радионице са ученицима од 5 - 8. разреда на часовима ликовне културе . Изложба је била продајног карактера, а средства прикупљена на овај начин опредељена су за децу слабијег материјалног стања.

Прослава школске славе Светог Саве је обележена пригодним програмом који су припремили наставници српског језика, ликовне и музичке културе уз техничку подршку наставнице информатике и рачунарства.

Дан заљубљених и 8. март се традиционално обележавају изложбом дечијих радова у холу школе.У галерији Центра за културу „Градац“ као и у галерији у Смедеревској Паланци, реализована је изложба под називом „Од сунцокрета до звезданог неба“.

У марту месецу је организован и бесплатни курс скијања за ученике наше школе који

до сада нису имали прилике да се сусретну са овим спортом.

27. марта , нашу школу је посетила министарка просвете Славица Ђукић Дејановић . Том приликом ученици наше школе , заједно са својим учитељима и наставницима, припремили су пригодан програм.

54. општинска смотра рецитатора одржана је у априлу. На њој се посебно истакао ученик 3. разреда Дамјан Радуловић који се пласирао на Окружно такмичење, а затим и на Републичко.

Дан школе смо обележили пригодним програмом. Још једном смо показали да су музика, игра речју, покрет и глума само неки од многобројних талената наших ђака и то је оно на шта смо посебно поносни.

Свечани родитељски састанак поводом испраћаја ученика 8. разреда обележен је пригодним програмом у холу школе. Програм је био колажног карактера

Тим за Културну и јавну делатност школе је успео да у великој мери спроведе планиране активности и представи школу на најбољи могући начин .

Извештај поднела,

Миљана Виријевић, наставник српског језика и књижевности

### 4.10.4.Тим за инклузивно образовање

Чланови СТИО у школској 2023/ 2024.години су:

1. Мирко Пузовић- директор,
2. Сара Ћоровић- педагог,
3. Јасмина Маринковић- логопед,
4. Валентина Миливојевић- олигофренолог,
5. Славица Нешовић- спец.педагог ( координатор СТИО)

По потреби састанцима су присуствовале разредне старешине и предметни наставници.

У школској 2023/ 2024. Године СТИО је одржао девет састанака.

На састанцима чланови СТИО су :

* формирали тимове за додатну подршку за сваког ученика,
* идентификовали ученике којима је потребна додатна подршка,
* учествовали у изради ИОП-а,
* пратили и анализирали реализацију ИОП-а,
* пружали подршку ученицима, родитељима и наставницима који спроводе ИОП-е.
* Учествовали у узради тестова за пробни завршни и завршни испит ученика који наставу прате по ИОП- у 2,
* Анализирали резултате завршног испита ученика који су радили по ИОП-у е.

На састанцима који су одржани 7. 11. 2023. Године и 18. 12. 2023. Године присуствовале су и Просветне саветнице из Школске управе Краљево Љиљана Ракић и Валентина Ђоковић. Разлог њиховог присуства састанцима била је реализација пројекта“ Унапређени равноправни приступ и завршавање предуниверзитетског образовања за децу којој је потребна додатна образовна подршка“ у који је укључена и наша школа. Пројекат реализује Министарство просвете у сарадњи са УНИЦЕФ-ом. На састанцима су размењене информације и савети на обострану корист и задовољство који су нам неопходни у реализацији пројекта као и у самом раду у оквиру СТИО и пружању додатне подршке ученицима, наставницима и родитељима.

У оквиру реализације горе поменутог пројекта чланови СТИО са групом наставника су присуствовали предавањима која су одржали Просветни саветници из ШУ Краљево у Машинској школи у Рашки. Чланови СТИО( дефектолози) су узели учешће и на међународној конференцији „ Дани дефектолога“ одржаној у фебруару мецецу у Врњачкој Бањи.

Вођени су записници са сваког састанка СТИО, као и са састанака малих тимова за индивидуалну подршку ученицима у којима се налазе детаљни подаци о горе наведеним активностима.

На почетку школске 2023/ 2024. Године идентификовано је, израђено и до краја школске 2023/ 2024.године реализовано 26 ИОП-а, 9 ученика ИОП- 1 и 17 ученика ИОП – 2. Завршни испит по ИОП-у 1 полагале су две ученице.

 Извештај поднела,

 Славица Нешовић, специјални педагог

### 4.10.5.Тим за вредновање и самовредновање рада школе

Чланови Тима за самовредновање су: Мирко Пузовић(директор школе), Сара Ћоровић Радуловић(педагог школе), Марина Радовић(наставник српског језика и књижевности), Ивица Бишевац(наставник математике), Снежана Милутиновић(наставник физике и хемије), Наташа Јовановић(наставник разредне наставе), Данијела Милојевић(наставник информатике и рачунарства), Јелена Трикош(Савет родитеља) и Јана Виријевић(ученички парламент).

Тим за самовредновање рада Основне школе „Сутјеска“, за школску 2023/2024. год. оформљен је на седници Наставничког већа, а на предлог директора Школе Мирка Пузовића.

На седници Наставничког већа одржаној 31.8.2023. год. чланови школског тима за самовредновање су, уз сагласност осталих чланова Наставничког већа, одабрали кључну област која ће бити предмет самовредновања у овој школској години, а то су: ЕТОС и Подршка ученицима.

На седници Савета родитеља, представници родитеља су дали сагласност за вредновање изабраних области. Савет родитеља је упознат са процесом самовредновања.

Школски тим за самовредновање је направио план самовредновања где су јасно подељене улоге и задужења сваког од чланова тима(записник са седнице Тима ).

Учесници у процесу самовредновања области Етос и Подршка ученицима били су:

• Ученици(анкетирано је 99 ученика од трећег до осмог разреда)

• Родитељи(анкетирано је 81 родитеља)

• Наставници(анкетирано је 42 наставника разредне и предметне наставе)

На основу анализе добијених резултата може се констатовати да су кључне снаге: да је школа безбедна средина, јасно је изражен негативан став према насиљу, постоји међусобно поштовање и сарадња свих актера школског живота. Такође школа нуди додатне садржаје као подршку ученицима (рад тима за ИОП - сарадња са интерресорном комисијом). Ученици се укључују у ваннаставне активностисходно њиховим могућностима.

Добијени резултати, показују и одређене слабости као што су: да се резултати ученика и наставника подржавају али се недовољно промовишу, као и награђивање наставника и ученика. Родитељи су у мањој мери укључени у рад школе, треба им понудити нове облике сарадње.Главна замерка из анкета је да школа није препозната као центар иновација и васпитно-образовне изузетности.

Након анализа , констатовано је да се резултати анкета наставника,родитеља и ученика у великој мери подударају. Просечна оцена анкета за наставнике и ученике је 3,90 док просечна оцена за родитеље је 3,80.

Тим за самовредновање је у току школске године, руководећи се прописаним стандардима о квалитету рада установе и индикаторима на основу којих се процењује присуство стандарда у школској пракси , користио и Извештај о раду школе, школску документацију( дневнике рада, записнике одељенских већа и стручних већа)

Тим за самовредновање предлаже да наставници поред досадашњих метода, користе и неке иновативне методе како би ученицима олакшали технику учења. Такође, наставити, кроз све видове васпитно-образовног рада, укључивање успешнијих ученика да помажу ученицима који спорије напредују.

Тим за самовредновање констатује да се у школи организују компензаторни програми и активности за подршку учењу ученицима из осетљивих група, али и другима код којих постоји потреба.

Тим за самовредновање закључује да школа сарађује са свим релевантним институцијама и појединцима у подршци ученицима. Школа остварује сарадњу са Домом здравња “ Рашка”, Центром за социјални рад, Црвеним крстом и осталима.

Извештај поднео,

Ивица Бишевац, наставник математике

### 4.10.6. Тим за обезбеђивање квалитета рада установе

Мирко Пузовић, директор школе-координатор

Јасмина Маринковић, логопед школе

Миљана Виријевић, наставник српског језика

Ивица Бишевац, наставник математике

Ненад Младеновић, наставник разредне наставе

На основу анализе рада и постигнућа, као и на основу препорука које се предложили чланови тимова за ШРП и Тима за самовредновање, у августу је направљен акциони план за школску 2023/2024.

Чланови тима су се сложили да области којима ће се посебно посветити чланови колектива буду: Подршка ученицима и Етос.

У области ,,ПОДРШКА УЧЕНИЦИМА,, приоритети су: У школи функционише систем пружања подршке свим ученицима Пројекат једносменске наставе и све радионице и активности су спроводене редовно. Ученици су израђивали новогодишње украсе, икебане, венчиће и магнете, говорило се о здравој храни и слично. Одржана је новогодишња приредба ученика нижих разреда. Ученицима старијих разреда се свакодневно пружала подршка на часовима који се организују према утврђеном распореду. Ученици нижих разреда такође кроз подршку свакога дана завршавају своје домаће задатке и обавезе у школи.

 У области „ЕТОС“ приоритети су: У школи функционише систем заштите од насиља Јавно промовисање резултата ученика и наставника На видном месту у школи је истакнута мрежа за решавање проблема насиља која функционише, а насиља у школи нема. Такође се посебна пажња посвећује безбедности ученика и спречавању били каквог облика насиља. У ту сврху су сами ученици направили презентације о насиљу. Искористили смо постојеће ресурсе, али и залагање самих наставника је у многоме допринело да се у школи сви осећају пријатно. Обележен је Дане розе мајица, одржана су предавања и радионице о трговини људима и заштити деце на интернету. Посебна пажња се посвећује платформи «Чувам те», посебно после трагичних дешавања у нашој земљи. Сајт школе се редовно ажурира као и инстаграм профил школе где се могу видети све активности спровођене у току школске године.

У току првог полугодишта, школске 2023/24. године , Тим се састао три пута. Прво сазивање је било 7.09.2023. године са почетком у 12 часова.

На првом састанку, представљен је план и програм Тима за обезбеђивање квалитета и развој установе, који је једногласно усвојен.

Дефинисано је да ће се Тим за обезбеђивање квалитета и развој установе, фокусирати на следеће области:

Обзбеђивање и унапређивање квалитета образовано- васпитног рада установе, разматрање остварености годишњег плана рада за претходну и предстојећу школску годину

- праћење реализације школског програма;

- стараће се о остваривању циљева и стандарда постигнућа и развоја компетенција

- вредноваће резултате рада наставника и стручних сарадника

Такође, на састанку се разговарало о прослави Дана школе који је реализован 14.6.2023.

Тим за обезбеђивање квалитета и развој установе пратиће наведене активности и пружаће подршку у реализацији истих

Друго сазивање је било 20.10.2023. године са почетком у 12:30.

Области о којима се расправљало на састанку су:

* Повезаност тимова;
* Доступност информацији о напредовању у звањима наставника;
* Анкетирати ученике и родитеље о наставничким компетецијама;
* Текућа питања

Прочитан је записник са прошлог састанка и једногласно је усвојен.

Разговарали смо о повезаност тимова које постоје у ГПР-а школе ,Тим за самовредновање и Тим за развојни план школе заједно са нашим Тимом чине анатомију школе.

Тим за самовредновање рада школе је прошле школске године (2022/2023. годину) вредновао област “ Настава и учење“, а ове школске године ће то бити област „ Етос“ и “ Подршка ученицима“.

Зато треба извршити анкету ученика, наставника и родитеља о наставничким компетенцијама (у другом полугодишту) а кроз анкете ћемо вредновати подршку и постигнуће ученика.

У циљу сагледавања стања осипања ученика и деловања у смислу задржавања истих, одељењске старешине су у обавези да редовно обавештавају директора и стручну службу школе, не би ли развили механизме, за превенцију осипања.

Како је један од задатака Тима праћење рада и пружање подршке у раду другим Тимовима, Стручним активима и већима, на састанку је још једном потврђено да је Стручни актив за РПШ реализовао већину активности,а да се реализација наставља у другом полугодишту. Тим ће наставити са подршком.

На другом састанку договорили смо се да формирамо базу са свим оперативним и глобалним плановима, као и базу са свим извештајима. Договорили смо се да редовно пратимо реализацију додатне, допунске наставе, као и секција и да наставници направе план за припремну наставу за завршни испит, као и да помогну ученицима осмог разреда у одабиру предмета који ће поред математике и српског језика, полагати на завршном испиту.

Треће сазивање тима, било је 4.12.2023. при чему је тим анализирао претходно реализоване активности. Закључак је да је све протекло у најбољем реду.

Када је посета општинске просветне инспекције у питању, тим се сложио да је доста тога било у овиру очекиваних стандарда али да доста тога треба да се унапређује, на чему ће тим радити у наредном периоду.

Директор школе је заједно са стручним сарадницима, обавио стручно –педагошки надзор (посету часовима) и у складу са ГПР-а, испунио план за прво полугодиште.

Остварена је сарадња са организацијом „ Ехуменска“ са циљем давање материјалне подршке ученицима ОШ „Сутјеска“ Рашка. Остварили смо сарадњу са ЦК „ Градац“, те ће наши ученици посетити током другог полугодишта већи број изложби у просторијама центра за културу. Такође, наши ученици, представници ученичког парламента су организовали хуманитарни турнир у сарадњи са ученичким парламентом ОШ „Рашка“ из Рашке.

У току другог полугодишта , тим се састао још четири пута. Задужења чланова тима, на челу са координатором истог, тицала су се следећих радних задатака:

-Кроз извештаје и записнике са састанака, тим је пратио рад свих тимова и актива, размењујући професионална искуства са координаторима стручних већа и актива.

Тим се у више наврата залагао за писање пројеката који се односе на реконструкцију школе и обезбеђивање материјално-техничких ресурса за унапређење квалитета рада школе. Такође, на препоруку Тима за унапређење квалитета рада установе у школској 2024/2025. години формираћемо и Тим за кризне ситуације.

Обраћали се смо се више пута СО „Рашка“ са захтевом за донацију средстава за реконструкцију школе. С тим у вези, добили смо средства од општине за реновирање свлачионица и канцеларија за наставнике физичког васпитања као и за постављање мобилијара за децу. Школа је током године, спровела низ мини пројеката који се односе на едукацију, усавршавање али и унапређење стручних компетенција свих актера образовно-васпитног процеса.

Тим за обезбеђивање квалитета је током године, на челу са директором, анализирао посећене часове и давао повратне информације наставницима, чијим су часовиа присуствовали директор и стручни сарадници школе.

Такође, тим за квалитет је вредновао угледне и огледне часове у школи.

Тим је током године пратио рад Тима за самовредновање и пратио постигнућа ученика на завршном испиту.

Почетком октобра, имали смо спољашње вредновање у школи и на крају смо оцењени оценом два, што је у овом тренутку реалност наше школе. Последњи састанак Тима, тицао се резултата ЗИ и уписа наших ученика (посебан извештај о резултатима ЗИ).

**Евалуација рада Тима за обезбеђивање квалитета и развој установе**

На основу извештаја рада тимова (за самовредновање, за Школско развојно планирање и Тима за обезбеђивање квалитета и развоја установе) , прикупљених чињеница, обрађених података (дневници рада, планови рада, записници, обрађене и анализиране анкете) урађена је евалуација и дате су мере за унапређивање рада приоритетних области из процеса самовредновања.

**Предложене мере су:**

* Побољшање успеха ученика на завршном испиту кроз појачан рад на часовима подршке, стална тестирања ученика (иницијална и полугодишња).
* Стимулисање ученика да стално развијају своја знања и способности
* Континуирана промоција ученичких продуката и резултата.
* Мотивисање ученика за учешће у пројектној настави и пројектима кроз индивидуалне активности, радионице, израде паноа, презентација у циљу јачања и подизању свести и одговорности према сопственом раду и афинитетима.
* Укључивање већег броја родитеља и актера из локалне самоуправе у активности школе
* Пружање подршке и помоћи новим наставницима и приправницима кроз менторски рад и добру сарадњу (разговори, размена искустава, дружење...)

Извештај поднео,

Ненад Младеновић

### 4.10.7. Тим за израду Школског програма

Током 2023/24. године, реализоване су следеће активности:

• Анализа развојног рада плана школе према приоритетним областима (постигнућа у области Настава и учење и Образовна постигнућа ученика)

• Упознавање са допунама и изменама Школског програма које су документовани анексом, разматрања промена у наставним плановима и програмима (*промена имена предмета, фонда часова, појединих предмета чији су садржаји оријентисани ка исходима, уџбеника итд*.)

• Усвајање плана Стручног актива за развој Школског програма за текућу школску годину.

• Утврђене су активности којима се прати остваривање програма образовања и васпитања:

- праћење наставних (часови редовне, допунске и додатне насатве) и вананаставних активности (слободне активности ученика, секције) од стране педагошко-психолошке службе, анализа и евалуација редовних часова према стандардима, индивидуални разговори са наставницима о посећеним часовима и остварености образовно-васпитних циљева

- сарадња са члановима локалне заједнице у различитим активностима, манифестацијама у оквиру остваривања садржаја Школског програма, наставних и ваннаставних активности.

• Анализа примене исхода у настави – (анализа исхода на нивоу предмета, анализа неусклађености наставног садржаја на преласку из млађих у старије разреде, анализа хоризонталне и вертикалне повезаности настаавног садржаја на нивоу старијих разреда)

• Анализа остварености циљева Школског програма на крају првог полугодишта и реализоване активности према приоритетним областима Развојног плана школе

• Разматрање проблема оптерећености ученика и наставника у оним одељењима у којима су ученици који наставу похађају по ИОП- у преко анализе успеха ученика (*Извештај педагога о успеху ученика на полугодишту, Извештаји Стручног тима за инклузивно образовање*)

• Анализа примене искустава са семинара у настави

• Праћење реализације Школског програма на крају другог полугодишта кроз реализован број редовне, допунске и додатне наставе

• Анализа Школског програма за период од четири године, могућности реализације нових наставних планова

• Предложени нови чланови Стручног актива за развој Школског програма као имплементација мера унапређења

• Писање извештаја Стручног актива за развој Школског програма за школску 2023/24.

• Састављање плана рада Стручног актива за развој Школског програма за наредну школску 2024/2025. годину

Извештај поднела,

Сара Радуловић

### 4.10.8.Тим за међупредметне компетенције и предузетништво

 У току школске 2023./24.године, Тим за међупредметне компетенције и предузетништво се састао четири пута. Свим састанцима су присуствовали директор школе Мирко Пузовић, који је уједно и члан овог тима,педагогица Сара Радуловић, као и сви чланови Тима.

 Циљ овог Тима је динамичније и ангажованије комбиновање знања.

 Задатак овог Тима је да активно учествује у планирању и евалуацији планова стручних већа и да подстиче имплементирање међупредметних компетенција у планове. Ученици су били активно укључени у различите пројекте који имају за циљ упознавање са предузетништвом.

 Први састанак Тима за међупредметне компетенције одржан је 11.9.2023.године у пуном саставу. На овом састанку извршена је подела задужења међу члановима Тима.

-Упознавање са Акционим планом рада

-Размена искустава између наставника 1. и 5. разреда

-Одговори на питања колега у вези са преласком ученика из 4. разреда у 5. разред.

-Развијање дигиталних компетенција наставника.

Носиоци свих активности су чланови Тима за међупредметне компетенције и предузетништво,ПП служба,наставници разредне и предметне наставе.

Други састанак овог Тима одржан је 27.12.2023.године .Тим је био у пуном саставу

Анализиране су полугодишње имплементације међупредметних компетенција и предузетништва на основу извештаја руководиоца стручних већа.

Поднет је и полугодишњи извештај рада Тима за међупредметне компетенције и предузетништво.

-Изнет је план рада Тима за друго полугодиште.

-Промоција предузетништва у другом полугодишту(Организовање предавања, тематска настава, радионице, изложбе. )

У реализацији су учествовали чланови Тима за међупредметне компетенције, Ученички парламент, Савет родитеља, ПП служба.

ТРЕЋИ састанак Тима одржан је 1.4.2024.године. На овом састанку било је речи о подстицању наставника да креирају и изводе часове који развијају међупредметне компетенције и предузетништво. Анализа индивидуалног напредка ученика.

Састанку су присустовали чланови Тима ,Савет родитеља, Ученички парламент, Тим за професионални развој.

ЧЕТВРТИ и последњи састанак Тима одржан је 17.6.2024.године. На овом састанку урађена је анализа имплементације међупредметних компетенција и предузетништва у другом полугодишту на основу извештаја руководиоца стручних већа.

Евалуација активности којима се развијају међупредметне компетенције и предузетништво.

На овом састанку донет је план радатима за следећу школску годину.

Реализатори су сви чланови Тима за међупредметне компетенције и предузетништво, ПП служба, Ученички парламент, Тим за професионални развој.

Извештај поднела,

Индира Максић, наставник разредне наставе

# 5.Извештај о реализацији Годишњег плана рада

Годишњи план рада школе сачињени је у складу са прописима.

Структура и садржај омогућили су синхронизовано и конкретно остваривање планираних активности без импровизације у раду. Елементи школског програма, развојног плана и годишњег плана рада школе међусобно су усклађени.

Остваривање програмских задатака праћено је током године: самоконтролом свих запослених, увидом у педагошку документацију и рад задужених наставника, педагога и директора, анализом реализације садржаја програма на нивоу стручних органа школе и подношењем извештаја.

На основу праћења и из извештаја произилази да су успешно обављене све планом предвиђене активности везане за реализацију образовно-васпитног рада школе. Активности предвиђене Годишњим планом рада школе усмеравају рад у текућој школској години што је добар начин планирања, а задаци у потпуности операционализовани кроз различите планове рада.

Годишњи извештај о раду школе је прегледан и садржи пуно података, а извештаји о реализованим активностима садрже критички осврт, што је добра основа за планирање у следећој школској години.

Годишњи извештаји стручних већа и тимова допуњени су критичким освртом и предложене су мере за унапређивање рада. Из свих извештаја о раду у претходној години извучене су мере за унапређивање рада за следећу школску годину.

Директор, Координатор Тима за израду

Мирко Пузовић Годишњег плана рада школе,

 Јелица Томовић